BANJALUKA, Fond za razvoj istočnog dijela Republike Srpske planirao je da tokom ove godine, putem svojih kreditnih linija plasira 14,8 miliona KM, a do kraja septembra korisnicima iz ovog dijela Srpske odobreno je 14,7 miliona KM, tako da je plan, već sad, gotovo ispunjen.\nPrema njegovim riječima, u prva tri kvartala, Fondu za razvoj istočnog dijela Srpske podneseno je 117 zahtjeva za odobravanje kreditnih sredstava, a realizovano je 108.\nVidović je pojasnio da su u slučaju tri zahtjeva podnosioci naknadno odustali, dok se šest kredita trenutno nalazi u procesu odobravanja.\nKada je riječ o sektorskoj strukturi odobrenih sredstava, on navodi da se više od 50 odsto kredita odnosi na poljoprivredu, oko sedam odsto na turizam i ugostiteljstvo, a preostali iznos na djelatnosti građevinarstva, saobraćaja i veza, te drvnoprerađivački sektor.\nVidović napominje da je gotovo 9,8 miliona KM iskorišteno za ulaganja u osnovna sredstva, odnosno proširenje i modernizaciju postojećih proizvodnih pogona, te uvođenje i ovladavanje novim proizvodno-tehnološkim procesima.\n“Iz sredstava Fonda za razvoj i zapošljavanje odobren je zajam u istočni dio Srpske u iznosu od 1,4 miliona KM, dok je za stambeno zbrinjavanje socijalnih grupa od posebnog interesa i značaja za Republiku Srpsku plasirano 4,5 miliona KM putem Fonda za razvoj istočnog dijela”, precizirao je izvršni direktor IRB-a.\nVidović naglašava da je Banka time snažno podržala intenziviranje privredne aktivnosti, a samim tim i poboljšanje sveukupnih društveno-ekonomskih kretanja i životnog standarda stanovništva na ovom području.\nPrema njegovim riječima, od osnivanje Banke i fondova kojim upravlja do sada je u hartije od vrijednosti emitenata sa ovog područja Srpske plasirano 43,7 miliona KM.\n“Kapitalno jačanje preduzeća i dinamiziranje privredne aktivnosti podržano je sa 26 miliona KM, i to ulaganjem u akcije, te sa dodatnih 16 miliona KM, putem plasmana u korporativne obveznice. Sprovođenje projekata lokalnih zajednica, kroz ulaganja u municipalne obveznice, stimulisano je sa 1,7 miliona KM”, istakao je Vidović u intervjuu Srni.\nIzvršni direktor IRB-a navodi da se kreditna sredstva Fonda za razvoj istočnog dijela Srpske realizuju putem finansijskih posrednika.\n“Komercijalne banke, kao posrednici, u potpunosti snose kreditni rizik krajnjih korisnika, te uredno izmiruju svoje obaveze prema ovom fondu“, napominje Vidović.\nU istočni dio Republike Srpske tokom 2015. godine plasirano je 20,7 miliona KM, od čega je gotovo polovina sredstava bila namijenjena finansiranju privredne aktivnosti.\nVidović navodi da je, u isto vrijeme, putem stambenih kredita, omogućeno rješavanje stambenog pitanja za 129 korisnika i članova njihovih porodica pod izuzetno povoljnim uslovima, za šta su izdvojena sredstva u ukupnom iznosu od 7,3 miliona KM.\nKada je riječ o obimu plasiranih sredstava, on napominje da su očekivanja IRB-a da u ovoj godini budu nadmašeni prošlogodišnji rezultati.\n“Banka je snažno prisutna i na istoku Srpske, prevashodno zahvaljujući svojim aktivnostima koje prate specifičnosti razvojnih i društvenih potreba ovog područja. Ovakav proaktivni odnos prema potrebama i zahtjevima privrede i stanovništva biće nastavljen i u narednom periodu”, najavio je Vidović u intervjuu Srni.\nTagovi: irb rsivan vidovicizborkreditne linijeplasmanvazno


Srbija i ostale zemlje ZB dobro odgovorile na krizu\nTanjug 24. maja 2021. 16:11\nBEOGRAD – Srbija i ostale zemlje Zapadnog Balkana odgovorile su na ekonomsku krizu izazvanu pandemiju i bolje nego što su međunarodne finansijske intitucije to očekivale, a najviše zahvaljući paketima mera za privredu i građane.\nTo je rečeno na prvom panelu u okviru Kopaonik biznis foruma „Zapadni Balkan: Postkovidni ekonomski izgled“, koji je počeo danas, a na kojem su govorili stalni predstavnik MMF-a u Srbiji Sebastijan Sosa, predstavnik Svetske banke Jasmin Čakeri i vodeći regionalni ekonomista za Zapadni Balkan EBRD Ishi Rika.\nStalni predstavnik MMF-a u Srbiji Sebastijan Sosa je kazao da je Srbija imala manji pad BDP-a u 2020. godini nego zemlje u regionu.\nStručnjak MMF-a kaže da je Srbija bolje prošla od drugih zemalja iz više razloga, a svakako da su među njima to što je, pored preduzetih mera za podršku privredi i građanima, Srbija imala rast veći od šest odsto i u prvom kvartalu 2020. rast od oko pet odsto.\nGovoreći o daljem privrednom rastu u zemljama Zapadnog Balkana, Čakeri je istakla da je veoma važno da vlasti tih zemljama ulažu u obrazovanje koje mora da se temelji na tržište rada koje postaje sve više digitalizovano.\nNaglasila je da će od ljudskog kapitala i digitalne transforamcije zavisiti dalji privredni rast zemalja Zapadnog Balkana.\n„Važno je da mladi imaju dobre veštine kako bi bili deo nove ekonomije“, rekla je Čakeri i dodala da je pandemija upravo pokazala koliko je digitalizacija važna.\nVodeći regionalni ekonomista za Zapadni Balkan EBRD Ishi Rika ističe da su zemlje Zapadnog Balkana ostvarile mnogo bolji ekonomski rezultat od onoga što je EBRD prognozirao u septembru prošle godine.\nRika dodaje su sve zemlje Zapadnog Balkana imale prostor da odgovore na krizu i da su bile u dobroj finansijskog poziciji da odgovore na krizu.\nKaže da EBRD podržava sve zemlje u regionu i da je u poslednje vreme naročito fokusirana na projekte u borbi protiv klimatskih promena.\nIstiče da EBRD želi da podrži energetsku transformaciju Zapadnog Balkana, odnosno njihov prelazak sa energije uglja na solarnu energiju ili energiju vetra.\nRika navodi da oni podržavaju izgradnju hidroelektrana i mini hidroelektrana koje se rade u skladu sa evropskim standardima o zaštiti životne sredine.\nTakođe, Rika dodaje da EBRD podržava i projekte koji se odnose na digitalizaciju, ali objašnjava da je pre svega važno definisati šta je digitalizacija.\nUkazuje da su mnoge kompanije u vreme krize počele da koriste internet za svoj biznis, ali ističe da digitalizacija ne znači samo prodavati proizvode preko interneta, već da je mnogo više od toga.\nRika navodi da to znači da se ceo biznis integriše preko interneta.\nZbog toga je, naglašava, veoma važno učiti mlade generacije za takav svet, koje će znati da prodaju proizvode ne samo na domaćem tržištu, već i preko okeana.


Rusko-američke konsultacije o proturaketnom štitu - Klix.ba\nJedna američka delegacija stigla je u ponedjeljak u Moskvu na pregovore o spornom planu proturaketnog štita u istočnoj Evropi i o budućnosti Sporazuma o smanjenju strateškog nuklearnog oružja START 1, saopćeno je iz američke ambasade u Rusiji.\nAmeričku delegaciju predvodi John Rood, u State Departmentu zadužen za kontrolu oružja i međunarodnu sigurnost, a rusku delegaciju zamjenik ministra vanjskih poslova Sergej Rjabkov.\nState Department je saopćio u petak da će se pregovori odnositi na budućnost START-a 1 koji ističe u decembru 2009. godine i na "mjere koje podupiru povjerenje prema planu američke proturaketne odbrane u Evropi".\nRjabkov je za ruski dnevni list Kommersant u broju od ponedjeljka ocijenio kako "postoje šanse da se do decembra 2009. godine usvoji novi dokument o smanjenju strateškog nuklearnog oružja".\nRusija smatra da štit koji treba da bude postavljen u Poljskoj i Republici Češkoj ugrožava njezinu sigurnost, dok Washington insistira na činjenici da je njegova namjena odgovoriti na prijetnju neprijateljskih država kao što je Iran.


Vodeći ekonomisti predviđaju BRZ oporavak Nemačke - BIZlife\nVodeći nemački ekonomisti procenili su da će najveća evropska ekonomija zabeležiti oštar pad u prvoj polovini godine, ali da bi relativno brzo trebalo da usledi skok i oporavak od poremećaja izazvanih pandemijom koronavirusa.\nNemački Savet ekonomskih stručnjaka predviđa pad nemačke ekonomije od 2,8 odsto u 2020. godini, ali i skok od 3,7 odsto sledeće godine, iako se u objavljenom izveštaju konstatuje visok stepen neizvesnosti u vezi s dužinom restriktivnih mera zbog pandemije.\nČlan Saveta Folker Viland, sa frankfurtskog Gete univerziteta, rekao je da će pad biti “dublji, ali ne i duži” od recesije koja je usledila posle Svetske ekonomske krize pre više od 10 godina, uz oštar pad u prvih šest meseci koji će biti praćen oporavkom.\n“Ovo nije kao rat u kojem se uništava kapitalna imovina, što znači da bi mnoge kompanije brzo mogle da nastave aktivnosti”, rekao je Viland.\nU izveštaju su navedeni i alternativni, više pesimistični mogućnosti, a jedan od tih scenarija predviđa pad nemačke ekonomije od 5,4 odsto u ovoj godini.\nIzveštaj Saveta u suprotnosti je s više pesimističnom procenom minhenskog Ifo instituta, koji predviđa da će pad proizvodnje ove godine biti između 7,2 i 11,2 odsto.


Dobojski Info - DOBOJ: Počela isplata penzija uvećanih za dva odsto\nDOBOJ: Počela isplata penzija uvećanih za dva odsto\npetak, 09 avgust 2019 09:20\nFOTO: Dobojski Info | DOBOJ: Počela isplata penzija uvećanih za dva odsto\nKorisnicima Fonda za penzijsko i invalidsko osiguranje /PIO/ Republike Srpske danas je počela isplata julskih penzija koje su povećane za dva odsto.\nIsplatom je obuhvaćeno 264.958 penzionera, od kojih 215.191 u Republici Srpskoj, a van Republike 49.767 korisnika prava.\nZa isplatu penzije potrebno je 91,9 miliona KM u neto iznosu, odnosno 93 miliona KM u bruto iznosu.\nProsječna penzija iznosi 381 KM i čini 41,94 odsto prosječne plate u Republici Srpskoj, najniža penzija za staž od 40 i više godina je 391 KM.\nZa puni staž osiguranja od 40 godina prosječna penzija za jul iznosi 559 KM, što je 61,48 odsto prosječne plate u Republici.\nIznos najviše penzije za jul u Republici Srpskoj je 2.013 KM.\nPrihod po osnovu doprinosa za penzijsko i invalidsko osiguranje u julu ove godine iznosio je 76,8 miliona KM.\nStrukturu korisnika prava za jul čine starosne penzije sa 57,23 odsto, porodične 28,35, invalidske 14,32 i ostala prava sa 0,10 procenata.\nViše iz ove kategorije « DOBOJ: Naknadu za priključak neće ponovo plaćati onaj ko dostavi potvrdu Radnik u Trnovu plaćeniji nego u Doboju »


Dvoje Srba pušteno iz pritvora u Podujevu\nIzvor: RTS, 25.Nov.2018, 17:48\nMilena Milojković iz Medveđe i njen komšija Miloš Ivković, koje je juče privela kosovska policija, pušteni su iz pritvora u Podujevu, potvrdio je za RTS predsednik opštine Medveđa Nebojša Arsić.\nMilena Milojković i Miloš Ivković iz Medveđe su, nakon 24 sata, pušteni iz pritvora u Podujevu.\nPripadnici KPS-a su juče, na imanju porodice Perović u selu Medregovcu u opštini Podujevo, priveli Milojkovićevu, >> Pročitaj celu vest na sajtu RTS << majku šestoro dece i njenog komšiju.\nOni su prešli administrativnu liniju na policijskom punktu Kapija 3 u selu Sponce, a kosovska policija je navela da su se kretali ilegalnim putem i da su nosili robu za koju nisu imali pokriće, javio je dopisnik RTS-a.\nDvoje Srba pušteno iz policije u Podujevu\nMilena Milojković iz Medveđe i njen komšija Miloš Ivković, koje je juče privela kosovska policija, pušteni su iz pritvora u Podujevu, potvrdio je za RTS predsednik opštine Medveđa Nebojša Arsić...Milena Milojković i Miloš Ivković iz Medveđe su nakon 24 sata pušteni iz pritvora...


Vesti, 22.03.2022, 10:30 AM\nHakerska grupa Lapsus$ tvrdi da je u njenim rukama izvorni kod za Bing, Cortanu i druge projekte koje je navodno ukrala sa Microsoftovog internog Azure DevOps servera.\nU nedelju ujutru, grupa Lapsus$ je objavila skrinšot na svom Telegram kanalu koji navodno dokazuje da su hakovali Microsoftov Azure DevOp server. Dan kasnije, grupa je objavila torrent za 9 GB veliku 7zip arhivu sa izvornim kodom više od 250 projekata za koje grupa tvrdi da pripadaju Microsoftu. Grupa je rekla da torrent sadrži 90% izvornog koda za Bing i oko 45% koda za Bing Maps i Cortanu.\nZanimljivo je da su hakeri na skrinšotovima ostavili inicijale prijavljenog korisnika, omogućavajući Microsoftu da identifikuje i zaštiti kompromitovani nalog. Mada, to može značiti i da više nemaju pristup, i da se samo rugaju Microsoftu, kao što je grupa radila sa prethodnim žrtvama.\nIstraživači bezbednosti koji su pregledali procurele fajlove, kažu da se izgleda zaista radi o izvornom kodu iz Microsofta.\nMicrosoft je rekao da su upoznati sa tvrdnjama hakera i da ih trenutno proveravaju.\nLapsus$ je hakerska grupa koja se bavi iznudom i koja kompromituje korporativne sisteme da bi ukrala izvorni kod, liste klijenata, baze podataka i druge vredne podatke. Zatim pokušavaju da od žrtava iznude milione dolara ucenjujući ih da će javno objaviti ukradene podatke.\nTokom proteklih nekoliko meseci, grupa Lapsus$ je preuzela odgovornost za brojne sajber napade na velike kompanije, što je potvrđeno u slučaju napada na kompanije NVIDIA, Samsung, Vodafone, Ubisoft i Mercado Libre. Za razliku od drugih grupa koje se bave iznudom a koje su aktuelne poslednjih meseci, Lapsus$ ne instalira ransomware na uređajima žrtava.\nVećina njihovih napada do sada je bila usmerena na izvorni kod. Nije poznato kako hakeri provaljuju u repozitorijume, ali neki istraživači bezbednosti veruju da plaćaju insajderima za pristup. Ova teorija mogla bi biti tačna, jer je Lapsus$ ranije najavio da je spreman da kupi pristup mrežama od zaposlenih.\nMeđutim, sada je Lapsus$ objavio skrinšotove za koje tvrdi da su dokaz njihovog pristupa onome za šta tvrde da su Oktini interni veb sajtovi. Pošto je Okta platforma za autentifikaciju, ako je Lapsus$ hakovao kompaniju, hakeri bi to mogli da iskoriste kao odskočnu dasku za napade na klijente kompanije.\nLapsus$ trenutno ima više od 35.000 pretplatnika na svom glavnom Telegram kanalu i preko 8.000 na njihovom kanalu za ćaskanje. Grupa koristi Telegram kanale da najavi nova curenja informacija i napade i da razgovara sa svojim fanovima, jer se čini da uživaju u svojoj trenutnoj slavi.


CG: Danas rasprava o novim ministrima - Nova Borba\nCG: Danas rasprava o novim ministrima\nPremijer Milo Đukanović u petak je uputio predlog za razrešenje dva i izbor četiri člana Vlade, a rasprava u parlamentu počeće danas\nSednica Skupštine na kojoj će se raspravljati o predlogu zakona o primeni Sporazuma o stvaranju uslova za slobodne i fer izbore, novom sastavu Vlade i poverenju predsedniku parlamenta, Ranku Krivokapiću počeće danas u Podgorici.\nPremijer Milo Đukanović u petak je uputio predlog za razrešenje dva i izbor četiri člana Vlade.\nĐukanović je za potpedsednika Vlade predložio Milenka Popovića, za ministra unutrašnjih poslova Gorana Danilovića, za ministra finansija Raška Konjevića, a za ministra rada i socijalnog staranja Borisa Marića.\nPopović, Danilović, Konjević i Marić kandidati su Demosa, Socijaldemokratske partije (SDP) i Građanskog pokreta URA.\nFunkcioner URE, Neđeljko Rudović kazao je da će Demos, URA i SDP predložiti kandidata za ministra poljoprivrede u prelaznoj vladi izbornog povjerenja, nakon što je to odbila Socijalistička narodna partija.


Dačić dobio pismo zahvalnosti | SC Radar\nFri, 18 Jun 2021 20:54:12 +0000\nBeograd — Predsednik Narodne skupštine Ivice Dačić razgovarao je sa ambasadorom Nemačke u Srbiji Tomasom Šibom o aktuelnim srpsko-nemačkim odnosima.\n“Pred nama su strahovito važni dani”\n“Vreme da se ponovo pokrene proces proširenja EU”\nTema razgovora bile su i aktivnosti u oblasti parlamentarne saradnje, koje se planiraju za naredni period.\nIzmeđu ostalog, sagovornici su razgovarali o predstojećoj poseti Dačića Saveznoj Republici Nemačkoj, na poziv Volfganga Šojblea, predsednika Saveznog veća Savezne Republike Nemačke, koja se planira za 25. jun, saopšteno je iz parlamenta.\nSagovornici su se složili da će predstojeća poseta značajno doprineti jačanju parlamentarne saradnje između dve zemlje, ali i unapređenju ukupnih bilateralnih odnosa Srbije i Nemačke.\nPredsednik Narodne skupštine Ivica Dačić upoznao je sagovornika sa svakodnevnim aktivnostima Narodne skupštine i posebnom sednicom koja je posvećena ustavnim promenama, kao i planovima za nastavak međustranačkog dijaloga.\nAmbasador iskoristio je priliku da tokom susreta uruči predsedniku Narodne skupštine Ivici Dačiću pismo zahvalnosti ministra spoljnih poslova SR Nemačke Hajko Masa, za susret prilikom otvaranja nove zgrade nemačke Ambasade u Beogradu u aprilu.


Prijedlog Njemačke: Za izbjeglice trebaju da se pobrinu sve zemlje EU | Banjaluka.net\nPrijedlog Njemačke: Za izbjeglice trebaju da se pobrinu sve zemlje EU\nNjemačka predlaže da se za rješavanje izbjegličke krize odobrava azil izbjeglicama na teritoriji cijele EU i vrši njihova pravdena raspodjela, saopštili su zvaničnici u Berlinu.\nU njemačkom prijedlogu od deset tačaka navodi se da je Evropi potreban jedinstven sistem upravljanja granicama koji se ne odnosi samo na zaštitu granica već i na više odgovornosti prilikom registracije i prihvata pristiglih izbjeglica.\nU tekstu prijedloga, koji su potpisali njemački vicekancelar i ministar privrede i energetike Zigmar Gabrijel i njemački ministar spoljnih poslova Frank Valter Štajnmajer, piše da se prijem izbjeglica širom EU mora odvijati u uslovima dostojnim čoveka.\nMinistri ističu i da su potrebni jedinstveni standardi unutar EU, koji će se primjenjivati u svakoj članici.\nPotrebna je, kako se navodi, i pravedna raspodjela izbjeglica po Evropi, uz obavezujuće i objektivne kriterijume za utvrđivanje prijemnih kvota za sve države članice, u skladu s njihovim kapacitetima.\nU prijedlogu se navodi i da se hitno mora pružiti podrška državama EU koje trenutno nose teret.\nIstaknuto je da Mediteran ne smije da bude masovna grobnica za očajne izbjeglice, kao i da je riječ o zavjetu humanosti Evrope i o evropskoj ideji o čovjeku uopšte.\nIzbjeglicama koje traže utočište može se dugoročno pomoći jedino ako se oni koji nemaju pravo na azil vrate u svoje države porijekla, navodi se u prijedlogu i dodaje da tema readmisije treba da zauzme centralno mjesto u odnosima sa zemljama porijekla izbjeglica.\nPredviđeno je i da sveobuhvatna evropska politika prema izbjeglicama treba da obuhvati i suzbijanje uzroka zbog kojih ljudi napuštaju zemlje Bliskog istoka i Afrike, stabilizaciju tih država, zaustavljanje nasilja i rata.


Poništite poruku poslanu Gmailom - Kozarac.ba\nKoristite li ovaj Googleov besplatni servis, sigurno vam se barem jednom dogodilo da ste poslali poruku e-pošte čije slanje biste iz nekog razloga poželjeli poništiti. Google je uveo maleni dodatak za Gmail koji vam upravo to omogućuje.\nBilo da ste poslali poruku na pogrešnu adresu e-pošte, bilo da niste naveli potpuni sadržaj poruke, zaboravili dodati neki privitak koji ste željeli primatelju poslati ili ste učinili nešto slično zbog čega biste željeli poništiti slanje poruke, Google vam odsad svojim novim dodatkom za Gmail to omogućuje.\nNakon pritiska na tipku Send iznad prozora vašeg virtualnog sandučića pojavit će se tipka Undo, koja vam u vremenskom periodu od pet sekundi omogućuje poništavanje slanja poruke.\nNaravno, ovu opciju je potrebno uključiti, a to činite na izborniku Gmail Labs te aktiviranjem dodatka Undo Send.\nP.s : Ova opcija važi i za sve naše korisnike koji imaju @kozarac.ba email adresu jer naš mail server je gmail-u .


ECDL Standard sertifikat – LEInstitute\nECDL Standard sertifikat\nU vremenu kada je korišćenje interneta postalo svakodnevica, ECDL Standard sertifikat treba da ima svako ko koristi internet. ECDL Standard je namenjen svima koji žele da nauče da što bolje koriste personalni računar, unaprede poznavanje računarskih aplikacija, lakše pronalaze informacije na internetu i steknu napredna znanja iz informaciono-komunikacionih tehnologija.\nECDL Standard sertifikat predstavlja viši nivo znanja u oblasti računarskih tehnologija od bazičnog ECDL sertifikata i obuhvata četiri osnovna modula (ECDL Base) i dva standardna modula:\nKako da se pripremite za njega?\nU zavisnosti od nivoa znanja koje ima kandidat, postoji nekoliko načina za pripremu kako bi se došlo do ECDL Standard sertifikata. Možete se spremati u ECDL test centrima, koji nude pripremnu obuku, možete se samostalno pripremati koristeći adekvatnu autorizovanu literaturu ili jednostavno možete polagati za ECDL Standard sertifikat bez prethodne obuke, ako smatrate da imate znanja za to.\nNa ovom linku možete pronaći materijale za pripremu testa, kao i pitanja koja će vam pomoći da se što jednostavnije pripremite za ECDL Standard ispit.\nTermine za polaganje ECDL Standard ispita na LINK Examinations Institute možete dobiti putem imejl-adrese: office@leinstitute.org.


Vujadin Savić – DELIJE.AT / DELIJE SALCBURG / DELIJE AUSTRIJA\nTurci pišu da je i plata utanačena, te da se samo čekaju pregledi i potpis Vujadin Savić po svoj prilici karijeru definitivno nastavlja na obali Crnog mora. Baš kao što je MOZZART Sport prvi najavio, kapiten Crvene zvezde nadomak je potpisa za Trabzon i praktično je samo pitanje momenta kada će transfer biti sklopljen. Iz medija […]\nVujadin Savić Kapiten Zvezde Prelazni Rok Crvena Zvezda Transferi FK Crvena Zvezda\nTrabzon stiže po Vujadina Savića\nCrveno-beli ostaju bez jednog od stubova odbrane? Štoper Crvene zvezde Vujadin Savić karijeru bi mogao da nastavi u Trabzonu, javlja turski sportski portal Fanatik. Čelnici ovog kluba nameravaju već u januaru da završe posao, čime bi se nadomestio odlazak Mustafe Akbaša, sa kojim je sporazumno raskinuta saradnja. U ovom trenutku trener Unal Karaman na raspolaganju dvojicu centralnih defanzivaca Zarga Turea i Madžida Hoseinija, pa […]\nPosted on 23. decembra 2018. 23. decembra 2018. Author Webmaster\tComment(0)


Crna Gora: Srbija najvažniji spoljnotrgovinski partner\nTanjug 31. avgusta 2021. 11:14\nPODGORICA – Ukupna spoljnotrgovinska robna razmena Crne Gore u periodu januar-jul ove godine iznosila je 1,59 milijardi evra, što je za 12 odsto više nego u istom periodu lani, a najvažniji partner bila je Srbija, podaci su Uprave za statistiku, Monstat.\nIzvoz robe iznosio je 235,2 miliona evra, što je rast od 17,6 odsto u odnosu na uporedni period prošle godine, a i uvoz je povećan za 11,1 procenat na 1,36 milijardi evra, prenosi RTCG.\nPokrivenost uvoza izvozom iznosila je 17,3 odsto i veća je nego u istom lanjskom periodu kada je iznosila 16,4 posto.\nU strukturi izvoza najviše su bili zastupljeni mineralna goriva i maziva, u iznosu od 52,2 miliona evra, a kada je reč o uvozu preovladujući udeo imaju mašine i transportni uređaji u iznosu od 298 miliona evra.\nNajveći spoljnotrgovinski partneri u izvozu bili su: Srbija sa 63,1 milion evra, Švajcarska 18,7 miliona evra i BiH 18,2 miliona evra, a kada je reč o uvozu, na prvom mestu je takođe Srbija sa 268 miliona evra, zatim Kina 140,9 miliona evra i Nemačka 130,1 milion evra.


Obeležavanje Dana pobede u Prvom svetskom ratu - La France en Serbie\nNaslovna strana > Arhiva > Aktuelnosti > Vesti iz ambasade > Obeležavanje Dana pobede u Prvom svetskom ratu\nCeremonija na Francuskom vojničkom groblju u Beogradu povodom obeležavanja Dana pobede – 11. novembra 1918.\nOve su godine ceremonije obeležavanja 11. novembra na Francuskom vojničkom groblju u Beogradu imale specifičan karakter utoliko što su bile u znaku francusko-nemačkog pomirenja i prijateljstva.\nNjegova ekselencija, gospodin Žan Fransoa Teral, ambasador Francuske, položio je venac na spomenik vojnicima poginulim za Francusku u pratnji potpukovnika Johana Everta, izaslanika odbrane Savezne Republike Nemačke, dok je francuski izaslanik odbrane, pukovnik Paskal Art pratio Njegovu ekselenciju gospodina Volframa Masa, ambasadora Savezne Republike Nemačke.\nCeremoniju su svojim prisustvom uveličali mnogi predstavnici državnih institucija, građani i pripadnici Vojske Srbije, predstavnici diplomatskog kora, srpska udruženja potomaka ratnika ali i mnogobrojni članovi francuske zajednice u Beogradu.\nPosebno svečan ton ovoj komemoraciji su dala deca - pedesetak učenika Francuske škole u Beogradu koji su, praćeni zvucima harmonike njihovog profesora muzike, gospodina Dragana Nikolića, otpevali Marseljezu.\nAmbasada Francuske zahvaljuje svim organizatorima i učesnicima ovog komemorativnog skupa.


CEAS saopštenje: Izvinjenje češkog predsednika Zemana Srbiji zbog NATO bombardovanja-istorijski događaj i prilika - Centar za evroatlantske studije - CEAS\nIzvinjenje dolazi u periodu kada Zapadna međunarodna zajednica i navodne progresivne neratne opcije vlasti na Kosovu ne pružaju adekvatnu podršku ionako kasno osnovanim specijalističkim većima za procesuiranje OVK zločina.\nCEAS smatra da je nemoguće postići kompromisno rešenje o novom statusu Kosova dok se priroda ubistva 2000 Srba ne razjasni i njihovi počinioci ne kazne. Otud je pojačani pritisak na Srbiju da se na brzinu dođe do rešenja novog statusa Kosova, bez ikakvih ustupaka Prištine, posledica svesti o tome da Vučićeva Srbija uspeva da predoči da rat Kosovu nije tako crno beo kako ga kosovski zvaničnici i njihovi sponzori predstavljaju.\nZemanovo izvinjenje za bombardovanje, ne samo žaljenje zbog civilnih žrtava kakva smo do sad dobijali, je rezultat mudre politike Aleksandra Vučića jačanja i proširenja saradnje Srbije sa NATO na multilateralnom osnovu, jačanjem saradnje sa zemljama članicama NATO na bilateralnom osnovu i ispunjavanja svih dogovora i preuzetih obaveza, s jedne strane, i insistiranju na kredibilnom pristupu rasvetljavanju svih okolnosti koje su dovele do bombardovanja, te događaja tokom bombardovanja poput bitke na Košarama čije junake Srbija s razlogom slavi, i oblika štete, od zločina ubistva civila do ogromne materijalne i ekološke štete.\nTokom obeležavanja još jedne godišnjice NATO bombardovanja predsednik Vučić je istakao vrlo važnu okolnost da je bombardovanje sprovelo 19 tadašnjih članica, a da su u NATO ušle 11 zemalja članica posle bombardovanja, s kojima Srbija mahom ima odlične bilateralne odnose. Poljska, Mađarska i Češka ušle su u NATO par nedelja pre bombardovanja, te su morale praviti teške izbore između dugo željenog članstva i predstojećeg bombardovanja sa malo prostora da promene odluku NATO. Građani Srbije i ovo kao i činjenicu da su većina evropskih zemalja članice NATO ujedno i članice EU kada budu donosili važne odluke o budućnosti Srbije.\nCEAS sve vreme svog bavljenja odnosima Srbije sa NATO smatra da je pristup koji je pokušala da nametne zapadna međunarodna zajednica, i NATO sa „hajde da zaboravimo prošlosti i okrenemo se budućnosti“ nemoralan, kontraproduktivan i neodrživ. NATO bombardovanje SRJ je vrlo specifičan trenutak u istoriji iz koga obe strane moraju da osvetle što više okolnosti i činjenica, te izvuku pouke i načine zajedničkih napora da se tako nešto nikad ne ponovi.\nBombardovanju je prethodila serija rezolucija Saveta Bezbednosti UN u kojima se ukazuje na tešku humanitarnu krizu na Kosovu, na koje se Miloševićev režim oglušavao, što relativizuje i činjenicu da je onda i NATO krenuo u bombardovanje SRJ bez saglasnosti SB UN, koja se ovde zloupotrebljava da se spreči kompromis koji bi Srbiju zadržao na putu EU.\nKraj devedesetih je bio period dominacije liberalno-intervencionističkih opcija, koje su „uspele“ da ne spreče genocid u Ruandi 1994. i Srebrenici 1995, koji su nažalost otkrili i sve slabosti sistema UN i SB uspostavljenog neposredno posle kraja Drugog svetskog rata, a pre svega posledice hladnog rata, na njegovo delovanje i mogućnost konsenzualnog odlučivanja čak i kada se radilo o teškim zločinima i obavezama predviđenim Poveljom UN i drugim relevantnim dokumentima da se oni sprečavaju.\nOva okolnost takođe objašnjava razlog NATO bombardovanja SRJ bez odluke SB na čijoj duši leže veliki zločini koje nisu uspeli da spreče ili da se na adekvatan način uključe u njihovo zaustavljanje, mahom zbog straha Kine i Rusije kakve bi to implikacije imalo i na njihov odnos prema njihovim građanima i da li bi to legitimisalo i intervenciju zbog njihovog postupanja prema njima.\nPeriod oko bombardovanja SRJ je i period razvoja ovih oblika navođenih raketa, čiji softveri još nisu bili usavršeni do mere da bi se o ubistvima civila moglo govoriti samo kao o tragediji, ali i „legitimnoj kolateralnoj šteti“. Istovremena vrlo složena situacija u Indoneziji, velikoj američkoj hladnoratovskoj saveznici, ali i surovoj ubilačkoj autokratiji Suhartovog režima o kojoj u Srbiji građani malo znaju, možda su doprineli i odvlačenju pažnje i volje Amerike i NATO da sa Srbijom probaju još nekako drugačije da zaustave ubistva civila na Kosovu, ali i da na intervenciji protiv SRJ testiraju nekonvencionalni, novim tehnologijama omogućeni, oblici intervencija.\nGlavni povod za NATO bombardovanje SRJ bio je ubistvo oko 1700 kosovskih Albanaca, civila, od strane pripadnika sistema bezbednosti SRJ u to vreme punog para-militarnih nekontrolisanih jedinica i dobrovoljaca. Bombardovanje je trajalo 78 dana zbog nastavka politike Miloševićevog odmetnutog režima u kojoj je ubijeno još oko 8000 kosovskih civila.\nNo, imajući u vidu da je Oslobodilačka vojska Kosova, koja je ogromnim greškama Miloševićevog režima, prevedena iz terorističke u legitimnu pobunjeničku organizaciju u trenutku kada je pažnja Klintonove administracije sve više usmerena na pad višedecenijskog Suhartovog surovog režima, moguće je i da su mnogi civili koji se smatraju pobijenima od strane srpskih snaga bezbednosti u stvari bili zloupotrebljeni, naterani da se nađu na liniji vatre, isturani u prve redove, metoda borbe za koji SRJ 1999. nije imala sofisticirane mogućnosti odgovora bez „legitimne kolateralne štete“ baš kao i NATO koji nas je bombardovao, a videlo se posle i u Avganistanu, Iraku, pa i u Obaminoj politici prekomerne upotrebe dronova u kojoj je broj poginulih civila zabrinjavajuće veliki.\nCEAS poziva javnost, ali i EU, zapadnu međunarodnu zajednicu da u pokušaju nalaženja kompromisnog održivog rešenja u kome mahom koriste praznu frazu o opasnosti promene granica, obrate pažnju i na slučaj Istočnog Timora. On je kroz UN vođen referendum 1999. dobio od Indonezije nezavisnost zbog zločina Suhartovog režima. Nezavisnost je dobio samo katolički deo ostrva Timor, dok je zapadni muslimanski deo ostrva Timor ostao u sastavu Indonezije.\nPo toj logici može se kao kompromisno rešenje za spor Beograda i Prištine videti korekcija administrativne linije. Srbija nije činila masovne zločine na severu Kosova, a i broj pobijenih civila južno od Ibra zbog kojih smo kažnjeni NATO bombardovanjem, rezolucijom 1244 i ucenjeni u procesu EU integracija bi morao biti revidiran u svetlu zloupotreba civila u sukobima OVK kojima su, vidimo, skloni i borci Hamasa. Tako bi visina kazne bila srazmerna zlodelu, za razliku od onoga što se sad očekuje od Srbije, što je previše. Hrvatski generali Gotovina i Markač oslobođeni su u Hagu za ubistva civila tokom operacije Oluja u vrlo kontroverznoj odluci drugostepenog veća o preciznosti gađanja teškom artiljerijom u konfliktu koji je bio mnogo konvencionalniji nego što je borba protiv terorizam na Kosovu ’89-99.\nZbog svega gore navedenog, CEAS smatra da je Zemanovo izvinjenje važan istorijski trenutak. Uporedo sa potvrdom generalnog sekretar NATO-a Stoltenberga da KFOR ostaje na Kosovu ovo su velike pobeda Vučića. Ovo su i istorijske prilike da Srbija sagleda svoje neupitne greške tokom Miloševićevog režima, pre svega ubistva civila tokom rata na Kosovu, loše aspekte Rezolucije 1244 i nove teške geopolitičke okolnosti koje joj onemogućavaju da iako ima argumente ne može dugo da pregovara bez posledica daljih pritisaka, i da upravo sa NATO pokuša da napravi i kompromis. Imajući u vidu da je NATO na Kosovu upravo pod Rezolucijom SB UN u kojima su Rusija i Kina, koje u pregovorima o novom statusu Kosova imaju i svoje partikularne interese, Miloš Zeman kao predsednik NATO članice sa velikom reputacijom u Kini i Rusiji, može biti akter postizanja tog kompromisa.


Za koga ćirilica postaje obavezna, a ko će dobiti olakšice: Novi zakon predviđa kazne do 500.000 dinara | 013 info\nZa koga ćirilica postaje obavezna, a ko će dobiti olakšice: Novi zakon predviđa kazne do 500.000 dinara\nEuronews Srbija\tUto, 14/09/2021 - 17:25\nZakon o upotrebi srpskog jezika u javnom životu i zaštiti i očuvanju ćiriličkog pisma trebalo bi da se usvoji 15. septembra. To znači da će za određene firme, profesionalna udruženje i medijske ustanove korišćenje ćirilice postati obavezno. S druge strane, za kompanije iz privatnog sektora važiće takozvane stimulativne mere – svi koji dobrovoljno odluče da koriste ćiriličko pismo dobiće mogućnost poreskih i drugih administrativnih olakšica, piše Euronews Srbija.\nPravna lica na koje se odnose obavezujuće mere, zbog prekršaja mogu da se suoče sa novčanom kaznom od 50.000 do 500.000 dinara. Takođe, odgovorna osoba u okviru date kompanije ili udruženja mogla bi da dobije kazu u visini od 15.000 do 100.000 dinara.\nZa koga ćirilica postaje obavezna?\nĆiriličko pismo, u skladu sa zakonom kojim se uređuje službena upotreba jezika, obavezno se koristi u radu državnih organa, gradova i opština, kao i ustanova i organizacija kada vrše poslove utvrđene Zakonom o službenoj upotrebi jezika. Pored toga, prema zakonima o obrazovanju, u svim obrazovno-vaspitnim ustanovama rad se ostvaruje na srpskom jeziku i na ćiriličkom pismu.\nNovim zakonom, čije se usvajanje očekuje 15. septembra, proširuje se krug subjekata koji su u obavezi da koriste ćirilicu.\nKako se u Predlogu navodi, obavezujuće mere odnose se na subjekte koji posluju ili obavljaju delatnost sa većinskim učešćem javnog kapitala, odnosno:\nJavna preduzeća i firme koje su u većinskom vlasništvu države;\nKompanije i naučne ustanove sa većinskim učešćem javnog kapitala;\nProfesionalna i strukovna udruženja koja predstavljaju svoju oblast na nacionalnom i međunarodnom nivou;\n"Radio-televiziju Srbije" i "Radio-televiziju Vojvodine"\nObavezna upotreba ćiriličkog pisma obuhvata i pravni promet i uključuje ispisivanje poslovnog imena odnosno naziva, sedišta, delatnosti, naziva roba i usluga, uputstava za upotrebu, informacija o svojstvima robe i usluga, garancijskih uslova, ponuda, računa (faktura) i potvrda.\nPored toga, kulturne i druge manifestacije koje se finansiraju ili sufinasiraju iz javnih sredstava moraju imati logo ispisan na ćiriličkom pismu.\nUpotreba ćirilice neće biti obavezna kada je u pitanju privatna komunikacija niti u slučaju pisanja i upotrebe ličnih imena.\nPored toga, dvojezične publikacije i knjige ne moraju obavezno da koriste ćirilicu. Mere ne obavezuju ni kompjuterske programe da budu na ćirilici, ali se odnose na njihove opise i uputstva.\nTakođe, već prihvaćena naučna i tehnička terminologija neće morati da se piše ćiriličkim pismom.\nDvojezične škole i kursevi nisu u obavezi da koriste ćirilicu, u skladu sa posebnim propisima.\nNi žigovi ni oznake geografskog porekla neće morati da se prilagode novom zakonu.\nPrivilegije za one koji dobrovoljno koriste ćirilicu\nDrugi skup mera u Predlogu zakona je stimulativne prirode i on je prvenstveno usmeren na privatni sektor, pre svega na sredstva javnog informisanja u privatnom vlasništvu, s obzirom na njihov značaj u javnom životu.\nKako navodi član 5. Predloga, kompanije ili medijske kuće koje odluče da u poslovanju koriste ćiriličko pismo mogu da dobiju poreske i druge administrativne olakšice, na osnovu posebnih propisa koji bi se ustanovili na republičkom, pokrajinskom ili lokalnom nivou u skladu sa drugim zakonima.\nPredlog zakona ne definiše preciznije koje bi tačno olakšice bile u pitanju, niti kako će one biti sprovedene u praksi.\nNadzor i novčane kazne\nVlada takođe osniva Savet za srpski jezik koji će da prati i analizira stanje upotrebe ćiriličkog pisma i da radi na unapređenju tog stanja.\nNadzor nad sprovođenjem odredaba ovog zakona vršiće Ministarstvo nadležno za kulturu, a ukoliko dođe do kršenja mera, pravna lica bi se suočila sa novčanom kaznom od 50.000 do 500.000 dinara.\nTakođe, odgovorno lice u okvuru firme koja je postupila suprotno od zakone, može da dobije kaznu od 15.000 do 100.000 dinara.\nZato je u predlogu navedeno da se početak primene zakona odlaže za šest meseci od stupanja na snagu, da bi subjekti kojima su propisane obaveze imali dovoljno vremena da svoj rad i poslovanje prilagode novim zakonskim rešenjima.\nGojković: Zakon nikoga ne ugrožava\nMinistarka kulture i informisanja Maja Gojković rekla je da donošenje zakona o upotrebi srpskog jezika u javnom životu i zaštiti očuvanja ćiriličkog pisma ne ugrožava nikoga ko govori drugim jezikom ili piše latinicom.\nGojković je to rekla u Skupštini Srbije odgovarajući na izlaganje predsednika Stranke pravde i pomirenja Muamera Zukorlića koji je rekao da je rezervisan po pitanju zakona, pre svega, zbog člana 21. Ustava koji kaže da se svim građanima Srbije garantuje jednakost.\nZukorlić je naveo da u Srbiji po poslednjem popisu živi oko 30 odsto nacionalnih manjina.\nGojković je kazala da građani, ne treba da imaju strah od donošenja zakona, a to je upotreba srpskog jezika i očuvanja ćilričkog pisma koje se, kako je rekla, nalazi u opasnosti da izumre.\nsrbija zakon ćirilica


U Službenim novinama Kantona Sarajevo, broj: 19/22, od 12.05.2022. godine objavljen je Zakon o izmjenama i dopunama Zakona o šumama Kantona Sarajevo.\nZakon stupa na snagu osmog dana od dana objavljivanja u "Službenim novinama Kantona Sarajevo", a počet će se primjenjivati po isteku 90 dana od dana njegovog stupanja na snagu.\nGlavna novina koju donose izmjene i dopune Zakona o šumama Kantona Sarajevo je ukidanje naknade za općekorisne funkcije šuma, a koju su bili dužni plaćati svi poslovnih subjekti koji obavljaju poslovnu djelatnost na području Kantona Sarajevo. (Član 26. Zakona o izmjenama i dopunama Zakona o šumama Kantona Sarajevo).\nOstale izmjene i dopune odnose se na: precizniji način određivanja osnovnih definicija pojmova, Kantonalni šumsko-razvojni plan, Godišnje planove realizacije šumsko privredne osnove, projekat za izvođenje, doznaku stabla za sječu, biološku reprodukciju šuma, tehnički prijem radova, zabranu čistih sječa i drugih oblika pustošenja šuma, pomet drveta i nedrvnih šumskih proizvoda, opće principe, šume s posebnom namjenom, zaštitu šuma od požara, korištenje nedrvnih šumskih proizvoda, ugrožene vrste, promet šuma, upravljanje privatnim šumama, zaključivanje ugovora, naknadu za korištenje šuma, krčenje šume, pravo služnosti na državnoj šumi i šumskom zemljištu, poslove Uprave za šumarstvo, čuvanje šuma, finansiranje, korištenje namjenskih sredstava kantona, ovlaštenja kantonalnog šumarskog inspektora, te kaznene odredbe.


Benites nije zabrinut za posao u Evertonu - SPORTSKI ŽURNAL\nPosle 14 kola u Premijer ligi Everton je 14. na tabeli sa 15 bodova\nTrener Evertona Rafael Benites rekao je da nije zabrinut za posao u tom fudbalskom klubu, posle poraza u gradskom derbiju od Liverpula.\nEverton je sinoć na svom terenu izgubio od Liverpula sa 1:4, osvojio je samo dva boda od mogućih 24 i nije pobedio gradskog rivala na Gudisonu već 11 godina.\nUpitan da li najteži poraz na domaćem terenu u derbijima protiv Liverpula u poslednjih 39 godina utiče na njegovu poziciju, Benites je odgovorio: "Ne. Ja sam profesionalac i imam dovoljno iskustva".\n"Mogu da vidim kada ekipa daje sve od sebe. Posvećenost igrača je tu. Moramo da analiziramo i vidimo želju. Pravili smo greške, a kao trener očekuješ da tvoji igrači daju sve od sebe na terenu", naveo je Benites, preneo je Bi-Bi-Si (BBC).\nŠpanski trener ima problema, ali veruje da će se situacija popraviti kada se posle povreda na teren vrate Dominik Kalver-Luis i Jeri Mina.\n"Svi moraju biti razočarani posle poraza u derbiju. Ali izgubili smo jer smo pravili greške protiv kvalitetne ekipe. Videli smo koliko je novca Liverpul potrošio i koliko su uspešni poslednjih godina", rekao je.\nPosle 14 kola u Premijer ligi Everton je 14. na tabeli sa 15 bodova.\n"Moram da gledam pozitivne stvari, a pozitivna stvar za ovaj tim je početak sezone, svi su bili toliko srećni, posvećeni i način kojim smo igrali i pobeđivali. Moramo da se vratimo u tu prvu fazu. Gubimo igrače zbog povreda i sada ih čekamo da se vrate, imaćemo veću konkurenciju u timu i moći ćemo da igramo na tom nivou", rekao je Benites.


Adamu Santovcu nagrada za istraživačko novinarstvo | United Media\nAdamu Santovcu nagrada za istraživačko novinarstvo\nNezavisno udruženje novinara Srbije (NUNS) je nagradu za istraživačko novinarstvo Dejan Anastasijević 2020, u kategoriji elektronskih medija, dodelilo Adamu Santovcu za dokumentarni film „Mega diplomac“ u produkciji TV N1.\nU dokumentarnom filmu otkriva se niz nelogičnosti koje dovode u sumnju validnost diplome ministra unutrašnjih poslova i potpredsednika Vlade Srbije Nebojše Stefanovića. Dokumentarac pokazuje i na koji način Megatrend obezbeđuje poziciju nedodirljivog univerziteta.\nKad je reč o štampanim medijima, novinar nedeljnika NIN Vuk Cvijić dobio je nagradu za seriju tekstova o aferi Krušik, dok je u kategoriji onlajn medija nagrada dodeljena redakciji BIRN-a – Jeleni Veljković i Aleksandru Đorđeviću, za tekstove o ocu ministra policije.\nSpecijalne plakete su dobili portali Južne vesti i Mašina.\nNUNS-ova nagrada za izuzetnost u istaživačkom novinarstvu, uz podršku Ambasade SAD, dodeljuje se svake godine povodom Svetskog dana slobode medija, 3. maja. Međutim, ove godine zbog Covid-19, NUNS je odložio svečanu dodelu nagrada za 11. jun.\nNagrade se svake godine dodeljuju za istraživačke novinarske radove u tri kategorije: elektronski mediji (TV i radio), onlajn mediji i štampani mediji. Ove godine na konkurs je pristiglo ukupno 27 istraživačkih medijskih priloga koji su objavljeni u 18 različitih medija u periodu od 5 marta 2019. do 20. marta 2020. godine.\nPočelo snimanje serije „Kralj“


Obnovljena Opservatorija na Petrovaradinskoj tvrđavi – EXIT, NIS i Grad najavili nastavak radova | Brend Magazin\nNa svečanom otvaranju zvanicama se obratio Miloš Vučević, gradonačelnik Novog Sada, koji je pored podrške projektu obnove izrazio i svoje iskrene čestitke na urađenom poslu: “Čestitam NIS-u, najvećoj domaćoj kompaniji, a čestitam i Exitu, najvećem brendu, ne samo Novog Sada, već i cele Srbije, što su demonstrirali na delu šta znači društvena odgovornost velikih kompanija”.\nOkupljenima se obratio i osnivač Exita, Dušan Kovačević: “Ovo je samo prvi korak u nizu aktivnosti koje će se tek realizovati u narednim godinama. Gornji grad Tvrđave je u dobrom delu obnovljen i već godinama živi kao važna turistička atrakcija Novog Sada, obnavlja se i Podgrađe, a vreme je da oživimo i obnovimo Hornverk, te da u saradnji sa Gradom i značajnim evropskim fondovima stvorimo uslove za izradu master plana obnove i uređenja kompletne Petrovaradinske tvrđave”.\nNaftna industrija Srbije kao višegodišnji saradnik Exit fondacije, podrškom projekata poput obnove Petrovaradinske tvrđave, želi da doprinese očuvanju i obnovi kulturno-istorijskog nasleđa Novog Sada.”Ponosni smo da budemo deo ovog projekta. Sa našim prijateljima iz Exita već godinama sarađujemo na promociji obrazovanja i ulaganja u mlade talente Srbije, a kad se udruže takve dve energije, odlični rezultati ne mogu da izostanu”, izjavio je Zamenik generalnog direktora kompanije NIS, Igor Tarasov.\nOpservatorija na Petrovaradinskoj tvrđavi\nPrethodni postBajaga i Instruktori promovisali novi album “U sali lom”\nSledeći postPočinje predfestivalski program 25. Festivala evropskog filma Palić


Zamjenik gradonačelnika Sarajeva Kamočaji primio članove Udruženja dijabetičara djece i omladine KS\nZamjenik gradonačelnika Sarajeva Igor Kamočaji danas je primio članove Udruženja dijabetičara djece i omladine KS u povodu početka projekta pod nazivom "Da li vi imate šećernu bolest?". Akcijom preventivnog utvrđivanja nivoa šećera u krvi koju su realizovali educirani članovi ovog udruženja obuhvaćeni su zaiteresovani zaposlenici u organima Grada Sarajeva i Parlamentu Federacije BiH. Gosti su željeli da na ova način obilježe 7. april, Svjetski dan zdravlja i podsjete najširu javnost na činjenicu da svaki dvadeseti odrasli stanovnik naše planete ima dijabetes.\n7. Aprila 2011. in Novosti\nDogradonačelnik Kamočaji otvorio Izložbu “Bijela tabija – arheološki lokalitet”\nPovodom Dana grada Sarajeva, danas je u Muzeju Sarajeva (Brusa Bezistan), zamjenik gradonačelnika Igor Kamočaji otvorio izložbu “Bijela tabija – arheološki lokalitet”, posvećenu arheološkim radovima i pronalascima unutar i neposredno oko ovog objekta. „S obzirom na važnost ovog lokaliteta za historiju Sarajeva, Grad Sarajevo je u periodu od 2006. do 2010. godine obezbijedio budžetska sredstva u iznosu od 280.000,00 KM i angažovao stručnjake Zemaljskog muzeja BiH i Muzeja Sarajeva za arheološka istraživanja na ovom lokalitetu”, istaknuo je u svom obraćanju dogradonačelnik Kamočaji, te dodao da se Bijela tabija tretira kao nacionalni spomenik BiH.


Sud da reaguje povodom intervjua Zvezdana Jovanovića : Nadlanu.com\nSud da reaguje povodom intervjua Zvezdana Jovanovića\nObjavljeno 22. jula 2007. / 00:00:00\nBEOGRAD, 22. jula 2007. (Beta) - Nezavisno udruženje novinara Srbije (NUNS) zatražilo je danas od nadležnih sudskih organa da reaguju povodom intervjua koji je optuženi za ubistvo premijera Zorana Đinđića, Zvezdan Jovanović, preko svog advokata dao listu "Pravda".\nTo udruženje je, kako se navodi u saopštenju, "duboko zabrinuto" zbog nedopustivog i neprofesionalnog ponašanja medija koji se uključuju u kampanju čiji je cilj da dovede u pitanje i presude za najteža krivična dela.\n"Javnosti je poznato da je Jovanović kao neposredni izvršilac ubistva premijera Zorana Đinđića osuđen pred Većem Posebnog odeljenja za organizovani kriminal Okružnog suda u Beogradu na najtežu kaznu od 40 godina zatvora", podseća NUNS.\nDodaje se da je Jovanović, tokom suđenja, imao priliku da kaže sve što ima u svoju odbranu i da je nedopustivo obmanjivati javnost, kako to čini "Pravda", tvrdnjama da "na sudu nisu imali razumevanja za njegovu istinu" i da mu zato list pruža "bar malu satisfakciju".\n"Šta je Jovanović rekao ovom listu irelevantno je, jer to ni u kom slučaju ne bi smelo da utiče na konačnu presudu, iako se može pretpostaviti da je upravo to cilj objavljivanja intervjua", navodi se u saopštenju.\nJovanovićev advokat, Nenad Vukasović, prekršio je zakonske odredbe o dopuštenoj komunikaciji osuđenika sa javnošću, dodaje NUNS i traži od Advokatske komore da tim povodom reaguje.


Sindikalci odlučili: Odustajemo od generalnog štrajka | Krupljani.BA\n“Juče u poslijepodnevnim satima smo dobili zaključak Vlade Federacije BiH koja nas je informisala u propratnom pismu da su nam poslali ovaj zaključak i da ga smatramo kao odgovor na naše zahjteve, a koji se odnosi na sva tri zahtjeva. Glavni odbor je danas, poslije određenih diskusija i sugestija, zaključio jednoglasno da Glavni odbor zaključkom Vlade FBiH smatra da je realizovan zahtjev SSS BiH i deblokiran proces vezan za kolektivni ugovor”, izjavio je predsjednik SSS BiH Ismet Bajramović.\nGlavni odbor SSS je također, zaključio da se naredne sedmice hitno održi sjednica Ekonomsko-socijalnog vijeća za teritorij FBiH na kojoj će biti jedna tačka dnevnog reda, a to je potpisivanje kolektivnih ugovora, opšteg i granskih.\n“Glavni odbor je donio odluku o privremenom odgađanju generalnog štrajka upozorenja i protesta ispred zgrade Vlade Federacije. Zaključio je da će pratiti i realizaciju ovih zaključaka i na bazi realizacije ovih zaključaka donositi dalje odluke”, naglasio je Bajramović.\nIpak, Glavni odbor SSS BiH danas je odlučio da će Vladi FBiH dati rok do 18. marta za potpisivanje kolektivnog ugovora, a ukoliko se to ne desi, za sve eventualne posljedice bit će odgovorna Vlada FBiH, poručili su sindikalci.\nPotpredsjednik SSS BiH Selvedin Šatorović kazao je da je zadovoljan što će Sindikat moći učestvovati u pregovorima o izmjenama i dopunama Zakona o radu, jer imaju brojne zamjerke.\n“Nije problem da se u taj tekst uključi ono što jeste i zahtjev Vlade Federacije, a to je da oni budu potpisnici kolektivnih ugovora za preduzeća u većinskom državnom vlasništvu. Nije problem da se, ukoliko je to zahtjev Vlade, ona druga osnovica od 285 KM, koja je i ranije postojala u bivšem kolektivnom ugovoru, potpuno ukine ili se proširi na način da su obavezni uplaćivati poreze i doprinose na puni iznos plata”, naglasio je Šatorović.


Klintonova najvjerovatnije 12. oktobra u Beogradu | Republika Srpska\nNaslovna Vijesti Klintonova najvjerovatnije 12. oktobra u Beogradu\nKlintonova najvjerovatnije 12. oktobra u Beogradu\nDržavni sekretar SAD Hilari Klinton dolazi u Beograd najvjerovatnije 12. oktobra, pišu beogradske „Večernje novosti“. Sagovornici „Novosti“ iz vrha vlasti u Srbiji rekli su da još nije utvrđen tačan dnevni red posjete niti preciziran spisak tema o kojima će prva dama američke diplomatije razgovarati s srpskim zvaničnicima.\nDolazak Klintonove poklapa sa sa najavljenim početkom novih pregovora o Kosovu i Metohiji. „Novosti“ navode da se može očekivati da domaćini sa visokom gošćom u svojim kabinetima upravo pokrenu priču o modalitetima budućeg dijaloga Beograda i Prištine, ali i o nastavku evropskog puta Srbije.\nBivši ambasador u Vašingtonu Ivan Vujačić smatra da je dolazak Klintonove dobra vijest, jer njena posjeta „pokazuje spremnost Amerike da se sa EU angažuje u smislu daljih evrointegracija ovog prostora“.\n„Cilj je, svakako, i da Amerika pomogne dijalog Beograda i Prištine pod okriljem Unije. To je i dobra prilika da se saopšte stavovi naše strane uoči nastavka pregovora o Kosovu“, rekao je Vujačić i dodao da ovu posjetu ne treba shvatati kao neki spektakularan obrt.\nProfesor međunarodnih odnosa na Fakultetu političkih nauka i nekadašnji ambasador Srbije u Parizu Predrag Simić smatra da Klintonova ne dolazi u Beograd da bi „zavrtala ruke“.\n„Ne verujem u to, jer smo napravili takav zaokret da praktično jurimo u zagrljaj Prištini. Očigledna je veća spremnost Beograda na ustupke nego kod Albanaca. Uostalom, sama činjenica da u neku državu dolazi državni sekretar SAD moćan je signal da u toj zemlji ne vidi neprijatelja“, rekao je Simić.\nSimić očekuje da će poslije promjene rezolucije u UN Amerika biti jak vjetar u leđa Srbiji za članstvo u EU.


Besplatan koncert za decu "Kako se sluša Mokranjac" u subotu na Kolarcu - Detinjarije\nKao deo ciklusa “Kako se sluša koncert – Mala škola bontona” koji Centar za muziku Zadužbine Ilije M. Kolarca neguje već nekoliko godina, najmlađoj publici biće u subotu, 27. septembra predstavljena dela Mokranjca, kao i narodne pesme u kojima je često tražio inspiraciju. Povodom obeležavanja stogodišnjice smrti Stevana Stojanovića…\nPovodom obeležavanja stogodišnjice smrti Stevana Stojanovića Mokranjca (1856-1914), Kulturni centar Beograda, Mokranjčeva zadužbina i Zadužbina Ilije M. Kolarca, uz podršku Grada Beograda, organizuju manifestaciju “Osu se nebo zvezdama” koja će se održati 27. i 28. septembra u Kolarčevoj zadužbini u Beogradu.\nNajmlađi izvođači će predstaviti odlomke Mokranjčeve Druge rukoveti, Primorskih napjeva i Liturgije (Tebe pojem), kao i narodne pesme Kolovođa, Ajde Jano, Razgranala grana jorgovanai bogomoljačku pesmu Marijo slavna.\nVelika dvorana Kolarčeve zadužbine, 27. 9. u 11 sati.\nNatupaju: Hor Dečjeg kulturnog centra Beograd,\nO programu: “Kako se sluša koncert – Mala škola bontona”\nMiloš ih upoznaje i sa instrumentima na sceni a potom zajedno sa roditeljima ili pratiocima prati koncert koji je specijalno odabran za najmlađi uzrast. Za vreme slušanja koncerta voditelj objašnjava i deci i roditeljima zašto se u toku koncerta ne izlazi iz sale, zašto se isključuje mobilni telefon, kako i zašto se aplauzom nagrađuju izvođači…\nTagovi :besplatni koncerti na Kolarcu, Centar za muziku Kolarčeve zadužbine, kako se sluša koncert, Kako se sluša Mokranjac, klasika za decu, koncerti za decu na Kolarcu, Mala škola bontona, Mokranjac jubilej


Filipovski: Cilj pisma Šutanovca haos u državi\nBeta 30. novembra 2016. 20:15\nZamenica šefa Poslaničke grupe Nove Srbije u Skupštini Srbije Dubravka Filipovski ocenila je večeras da je cilj pisma koje je lider Demokratske stranke Dragan Šutanovac uputio evropskim institucijama „izazivanje političke i društvene krize i haosa u državi“.\nReagujući na pismo koje je Šutanovac uputio Evropskom parlamentu, Savetu Evrope i Partiji evrosocijalista, u kojem je ukazao da je parlamentarizam u Srbiji u krizi, da su urušene institucije i da je vladavina prava ugrožena, Dubravka Filipovski je navela da opozicija u Srbiji „mesecima“ pokušava da poverenje gradjana pridobije „ometanjem rasprave, terorom i izazivanjem fizičkih incidenta“ u Skupštini Srbije.\n„Srbija je jedina u regionu stabilna politički i ekonomski, ali nekome to smeta, kao i činjenica da smo ove godine imali vanredne parlamentarne izbore na kojima je koalicija predvodjena Aleksandrom Vučićem ubedljivo pobedila“, ocenila je ona, saopštila je Nova Srbija.\nPo rečima Dubravke Filipovski, „obaveza i odgovornost svih političkih aktera u Srbiji je da u skladu s demokratskim principima ne urušavaju institucije države i iznad svega dostojanstvo Parlamenta Srbije“.\nŠutanovac je u pismu naveo da Srpska napredna stranka svakodnevno u Skupštini Srbije „sprovodi političko nasilje“ i uskraćuje osnovna politička prava i slobode. Kao poslednji primer pomenuo je kažnjavanje poslanika tokom pauze, oduzimanje reči uz uvrede i uskraćivanje prava da govore na sednici odbora.\nDanas je i potpredsednica Srpske napredne stranke (SNS) Marija Obradović odbacila te stavove Šutanovca, rekavši za TV B92 da u pismu Šutanovca ne vidi argumente.\nbaron.viktor@o1imeil.com pre 12 meseca\nDa nesto nije u redu,u radu Parlamenta,to je evidentno.Mozda bi trebalo postaviti drugu licnost,na mesto Predsednika Parlamenta.Vise je nego ocigledno,da Maja Gojkovic,nema potreban kredibilitet za tu funkciju. Najverovatnije,da je svoj integritet i postovanje kod poslanika,izgubila usled previse menjanja stranaka,u kojima je bila clan.Ali bilo sta da je u pitanju,cinjenica je,da ona nema autoritet,dovoljan,za poziciju koju trenutno zauzima.\nObičan Srbin pre 12 meseca\nGlupi Šuta radi za Vučka


Poslanici bugarskog parlamenta jednoglasno su 13. marta glasali za proglašenje vanrednog stanja do 13. aprila. Vlada je saopštila da će od parlamenta tražiti produženje do 13. maja.\n"Bugarska čini sve što je moguće da se spreči širenje virusa, ali pun obim krize još nije procenjen. Pritisak na sistem zdravstvene zaštite može biti smanjen samo produženjem mera socijalnog distanciranja", navodi se u saopštenju Vlade.\nPoput ostalih evropskih država i Bugarska je uvela stroga ograničenja kretanja između gradova i u inostranstvo, zatvorene su škole, restorani i barovi, a zabranjen je ulazak u parkove.\nU Bugarskoj je do sada preminulo devet osoba.\nVanredno stanje u Boliviji zbog korona virusa


Poglavlje - 2 - European Western Balkans\nPoglavlje 2 – Sloboda kretanja radnika\nSloboda kretanja radnika je jedna od osnovnih sloboda, garantovana pravnim tekovinama EU. Njom se ostvaruje pravo građana država članica EU da rade u nekoj drugoj državi članici, kao i da u njoj borave sa svojom porodicom, imaju jednak tretman u odnosu na domaće radnike u pogledu uslova rada, ali i socijalnih i poreskih olakšica. Oblast slobode kretanja radnika povezana je i sa svim oblastima socijalne zaštite, kao što su zdravstveno osiguranje, penziono osiguranje, osiguranje za slučaj nezaposlenosti i pravo na porodična davanja. Ovo pravo je u skladu sa opštim principima koji se odnose na pristup tržištu rada. Pravne tekovine EU obezbeđuju nediskriminatorski tretman (na osnovu državljanstva, boravišta i jezika) radnika koji su legalno zaposleni u zemlji koja nije zemlja njihovog porekla.\nPredsednik pregovaračke grupe: Srbislav Cvejić, državni sekretar u Ministarstvu za rad, zapošljavanje, boračka i socijalna pitanja\nKoordinator radne grupe NKEU: Fondacija Centra za Demokratiju\nSkrining otpočet 23. januar 2014.\nSkrining završen 25. mart 2014.\nIzveštaj o skriningu 1. septembar 2015.\nPoglavlje otvoreno –\nPoglavlje privremeno zatvoreno –\nIzveštaj Evropske komisije 2019\nSrbija je umereno pripremljena za slobodno kretanje radnika. Ostvaren je izvestan napredak u skladu sa preporukama Komisije iz 2018, potpisivanjem sporazuma o razmeni podataka o socijalnoj zaštiti sa državama članicama. Srbija je takođe olakšala proceduru za izdavanje radnih dozvola. U narednom periodu, Srbija naročito treba da poboljša tehničke i zakonske uslove u oblasti socijalne zaštite, kao i da sprovodi pripreme za pristupanje Evropskoj mreži za zapošljavanje (EURES).


Podmorski kabl šansa za EPCG – Bankar.me\nDecember 9, 2019 CRNA GORA, ENERGETIKA, SVE VIJESTI Leave a comment\nOn smatra da će podmorski kabl prvenstveno omogućiti elektroenergetskoj kompaniji pristup velikom broju potencijalnih partnera, čime se otvaraju dodatne mogućnosti za optimizaciju sopstvenog portfolija.\n– Sa kompanijama iz Italije smo tokom prethodne godine ostvarili više bilateralnih susreta, tokom kojih smo okvirno dogovorili moguću saradnju u narednom periodu. Kako EPCG svoju proizvodnju već planira po tržišnom principu, mislim da taj princip ne treba mijenjati, s tim što će nam veza sa jednim velikim i likvidnim tržištem sada omogućiti pristup mnogo široj lepezi ponude i potražnje, prenijela je agencija Mina biznis.\nDodao je da je u Evropi aktuelno međusobno povezivanje elektroenergetskih tržišta što će značajno ubrzati i uticati na donošenje odluke u kom pravcu će se razvijati poslovanje kompanije u tom segmentu.\n– Priključenjem kabla Crna Gora će dobiti veoma značajnu energetsku vezu. Kabl će omogućiti direktnu povezanost, ne samo sa italijanskim elektroenergetskim tržištem, koje je jedno od najvećih u Evropi, već i sa jedinstvenim evropskim, naveo je Krivokapić.\n– U svakom slučaju, mogućnost pristupa većem broju tržišta i partnera posledično će voditi do većeg obima trgovine električne energije, što predstavlja potencijal da se uz odgovorno poslovanje i dodatnu optimizaciju ostvari veća dobit, saopštio je KrivokapIć.\n– Tu EPCG vidi svoju šansu, jer kroz pružanje pomoćnih i sistemskih usluga imamo mogućnost da još bolje valorizujemo svoju proizvodnju, rekao je Krivokapić.\nPOJMOVIEPCG Elektroprivreda Crne Gore Podmorski kabal\nSljedeći Tabaković: Ne bih prodavala Komercijalnu banku, država može da bude dobar vlasnik


20.03.2017 u 16:08\nDejvidu Rokfeleru otkazalo sedmo srce\nU Njujorku je u 102. godini u snu umro Dejvid Rokfeler, ne samo jedan među najbogatijim svetskim milijarderima nego i jedan od nekoliko najuticajnijih ljudi širom sveta. Iako se zvanično nije bavio politikom, tokom svog dugog životnog veka susreo se sa više od 200 šefova država, a, prema vlastitom priznanju, dočekivan je kao da je i sam najviši državni zvaničnik. U prvim tekstovima posle njegove smrti američki mediji pišu o bogatstvu koje je nasledio i uvećao insistirajući na svom filantropskom radu. Ipak, u nekim delovima sveta na sticanje bogatstva njegove porodice i uticaj u mnogim državama gleda se sa mnogo više kritike.\n18.01.2017 u 20:05\nForbsova lista lokalnih bogataša stara vest\nVest o najbogatijim ljudima regiona koja je prošlog petka munjevito obišla ove prostore i našla se u svim medijima zapravo je stara vest i odnosi se na prošlogodišnje podatke, a ne na nove za 2017. Sumnju u verodostojnost izazvalo je i to što američki magazin „Forbs” svoju listu bogataša objavljuje u martu svake godine pa je nejasno kako se ona pojavila sada sredinom januara. Inače, na zvaničnom sajtu „Forbsa” nema podataka o najbogatijim ljudima regiona pa ni Filipa Ceptera s navedenim bogatstvom od pet milijardi dolara. Očigledno je da je do objavljivanja pomenute liste bogataša došlo greškom ili nečijom namerom, a da su informaciju, po inerciji, prenosili svi drugi. Poznato je da licencu za objavljivanje podataka o najbogatijim ljudima u ovom regionu ima izdanje „Forbsa” za Hrvatsku\n16.01.2017 u 10:59\nOsmorica imaju koliko i 3,6 milijardi siromašnih\nDok će večeras svaki deveti čovek na planeti otići u krevet gladan, ne znajući da li će sutra imati šta da jede, da li će imati posao, strahujući za svoje zdravlje i troškove lečenja koje bolest donosi, šačica milijardera ima toliko bogatstvo da im je potrebno nekoliko života da ga potroše. Štaviše, dok večeras budu spavali, njihove milijarde će se množiti. Na čelu ovih, od oko jedan odsto ukupne svetske populacije srećnika, koji su u svetu gde smo svi rođeni jednaki samo malo više jednaki od drugih, nalazi se osam „veličanstvenih” – najbogatijih ljudi koji poseduju ukupno 426 milijardi dolara. Toliko novca, s druge strane, zajedno ima 3,6 milijardi ljudi na planeti ili skoro pola svetske populacije. Do ovih podataka došla je humanitarna organizacija Oksfam koja je vodeći se\n13.01.2017 u 17:55\nNajbogatiji čovek u Srbiji je Filip Cepter, odnosno Milan Janković, čija imovina se procenjuje na pet milijardi dolara, objavio je magazin Forbs u tradicionalnoj godišnjoj listi svetskih milijardera. Na drugom mestu je vlasnik MK Grupe Miodrag Kostić sa bogatstvom od 540 miliona dolara, a sledi Miroslav Mišković, koji raspolaže sa 520 miliona dolara, prenosi N1. U Sloveniji su najbogatiji Iza i Samo Login, par koji je zaradio enormno bogatstvo na aplikaciji „Talking Tom Cat”. Njihov imetak se procenjuje na 700 miliona dolara, a sledi ih vlasnik Ineterbloka Joc Pečečnik sa bogatstvom od 266 miliona dolara, navodi Forbs. U Hrvatskoj je najbogatija hrvatsko-čileanska porodica Lukšić, sa neto vrednošću od 15 milijardi dolara. Nakon njih je austrijsko-hrvatski milijarder Ditrih\n16.12.2016 u 13:00\nNajbogatiji Kinez traži naslednika, jer sin nije zainteresovan za bogatstvo\nPeking – Najbogatiji čovek u Kini Vang Đijanlin (62) mora da nađe naslednika za njegovo 91,7 milijardi dolara vredno carstvo, pošto ga je sin jedinac obavestio da ne želi očevu zaostavštinu. Osnivač i predsednik „Dalijan Vanda” grupe je izjavio da njegov jedini sin, dvadesetosmogodišnji Vang Sikong, ne želi da preuzme trgovačke centre, hotele, zabavne parkove i sportske klubove, preneo je „Blumberg”. „Pitao sam sina i on je rekao da ne želi da živi život kao ja”, rekao je Vang, dodajući da će upravljanje „Vanda” grupom najverovatnije prepustiti profesionalnim menadžerima. Njegov sin drži dva odsto akcija u „Vandi”. Pored toga što je internet zvezda u Kini, Vang mlađi aktivno ulaže u internet kompanije, preneo je Tanjug.


Skupština FK “Takovo” - PUNOM PAROM U SRPSKU LIGU\nU petak je održana godišnja skupština Fudbalskog kluba “Takovo”, a tom prilikom su i predstavljena pojačanja za drugi deo sezone, koji kreće u nedelju.\nTakovo je sinoć nakon skupštine potpisalo sa tri najbolja igrača iz mlađih selekcija prve sponzorske ugovore.\nPredsednik “Takova”, Vladimir Simić je, pre svega, hteo da podseti na prošlogodišnju sezonu, kada je klubu iz Gornjeg Milanovca za dlaku izmaklo prvo mesto u “Zapadno-Moravskoj” ligi i plasman u Srpsku ligu, što je ove godine, kako je rečeno, prioritet kluba.\n- Ne pamti se, u istoriji zonskog stepena takmičenja da neko ko je, kao mi prošle godine, imao samo jedan poraz tokom sezone, na kraju završio na drugom mestu. “Takovu” je mesto u, najmanje, trećem rangu takmičenja, što ćemo, nadam se, ovog proleća i ostvariti. Podsećam da je klub pre nekoliko godina bio u velikim problemima, ali, mislimo da su dani pred nama obojeni optimizmom. Takodje, želeo bih da istaknem dobar rad našeg koordinatora mladih selekcija tj trenera kadeta, koju predvodi Dragan Mirković, a kao rezultat tog rada je podatak da smo potpisali stipendijske ugovore sa trojicom naših omladinaca, koje vidimo, pored ostalih sjajnih igrača iz tog pogona, kao budućnost kluba. Njihova stipendija je više simbolična, ali će im, kao podstrek, poslužiti u dokazivanju i predstavljanju publici u narednom periodu - istakao je Simić.\nTakovo sinoć, nakon skupštine, potpisalo sa tri najbolja igrača iz mlađih selekcija prve sponzorske ugovore, foto:gminfo.rs\nTrener “Takova”, Miloš Bošković, istakao je zahvalnost rukovodstvu na uloženom trudu oko angažovanja adekvatnih pojačanja i obezbedjivanja svih ostalih uslova.\nTrener “Takova”, Miloš Bošković, foto:gminfo.rs\n- Moram da istaknem da se retko dešava da jedan trener u jednom prelaznom roku dobije sve ono što želi, odnosno, ono što mu je potrebno, a upravo to se desilo meni. Zbog svega toga, ali i svega onoga što rade svakodnevno, ja, igrači, kao i svi ljubitelji našeg kluba duguju veliku zahvalnost sadašnjoj upravi. Zbog toga smo u obavezi da na terenu opravdamo svo poverenje, sredstva i ostale resurse koji su uloženi u ovaj tim, i da na kraju prvenstva ostvarimo ambicije, odnosno, da se plasiramo u viši rang takmičenja - istakao je popularni “Bokeš”.\nPredsednik Simić je želeo i da se pohvali pojačanjima, kao i da poželi dalju sreću u radu onima koji su ove zime napustili “Takovo”.\n- Moram da istaknem da smo doveli dva sjajna igrača, koji su u dresu komšijskog “Metalca” stekli veliko Superligaško iskustvo, a to su Ivanović i Simović, dok je, iz istog kluba, u naše redove stigao i perspektivni Radojičić, koji tek treba da javnosti predoči sve one lepe reči koje stručnjaci imaju o njemu. Takodje, moram da istaknem i novajliju iz Kraljeva, Šekularca, koji je stigao iz “Sloge”, a koji nas je osovjio pristupom obavezama, ponašanjem, ali i svojom umešnošću na zelenom tepihu - istakao je predsednik “Takova”, Vladimir Simić.\n“Takovo” se, inače, nalazi na prvom mestu na tabeli, a u prvom prolećnom kolu gostuje ekipi “Prijevora”, u nedelju, od 14 sati i 30 minuta.


Država pogazila medijsku strategiju - Bizlife.rs\n16:58 Beograd, 21/12/2011\nDržava nema nameru da prekine finansiranje medija ni 2012. godine, pa će poreski obveznici Srbije za medije dnevno izdvajati milion dinara ili 10.000 evra, a najveći deo će dobijati Tanjug, što je primer nedomaćinskog poslovanja, istakli su danas čelnici novinarskih i medijskih udruženja.\n„Time je pogažena Medijska strategija, usvojena u septembru na telefonskoj sednici Vlade, jer je strategijom predviđeno povlačenje države iz medija i prelazak na projektno finansiranje“, rekao je predsednik Nezavisnog udruženja novinara Srbije (NUNS) Vukašin Obradović na konferenciji za novinare u Pres centru Udruženja novinara Srbije (UNS)\nBudžetom za 2012. godinu predviđeno je izdvajanje 368 miliona dinara za agenciju Tanjug, Panoramu, Jugoslovenski pregled i Međunarodni radio Srbija.\nPredsednik Asocijacije štampanih medija Zoran Sekulić rekao je da postoji realna opasnost da zbog gubitka evroentuzijazma i izborne kampanje vlast zanemari i izneveri Medijsku strategiju.\nSekulić, koji je bio predstavnik medija u radnoj grupi za izradu Medijske strategije, rekao je da su u završnoj fazi izrade predstavnici države uveravali da će od 1. januara 2012. godine početi projektno finansiranje medija i da će biti promenjen dosadašnji sistem državnog finansiranja medija.\n„Ali, u budžetu je pod formom subvencija predviđeno direktno budžetsko finansiranje četiri medija i to izaziva opravdanu zabrinutost. Bilo je i najava da će do kraja godine Vlada usvojiti uredbu kojom bi trebalo da ozvaniči početak odredbi Sporazuma o stabilizaciji i pridruživanju koje se odnose na projektno finansiranje. O toj uredbi ništa ne znamo, a ostalo je još 10 dana za usvajanje“, rekao je Sekulić.\nDirektorka agencije Beta Ljubica Marković rekla je da je Medijska strategija mrtvo slovo na papiru i da se topi kao kocka leda na suncu u suočavanju sa realnošću.\n„Realnost su predstojeći izbori koji će biti za manje od pola godine i u kojima bi ‘naši mediji’ (bliski vlasti) trebalo da budu oslonac i mnogi nezavisni mediji se osećaju kao da su se vratili u prethodne godine u kojima su bili u opoziciji, a mislili smo da svi idemo ka opštem interesu – slobodi govora regulisanoj na pouzdan i demokratski način“, rekla je Ljubica Marković.\nLjubica Marković je rekla da prilikom posete predsednika Srbije Borisa Tadića Fijatovoj fabrici u Kragujevcu, kada je samo Tanjugu dozvoljen ulaz u fabriku, nije bio problem u industrijskoj tajni, nego u tome što je za vlast jedan medij, Tanjug, bio „dovoljno pouzdan“ da sačuva tajnu za razliku od svih ostalih.\n„Dakle, postoje ‘naši’ i ostali mediji“, rekla je Ljubica Marković.\nNavela je da će i posle izbora buduća Vlada, kakva god bila, imati iste namere, a to je da kontrolom kroz novac uspostavi direktnu ili indirektnu kontrola medija.\nOtkud Kuriru pare za kupovinu Politike?\nPredsednica Udruženja novinara Srbije Ljiljana Smajlović upitala je odakle potiče novac kojim bi Kurir kupio Politiku, jer se pominje suma koja je 40 puta veća od godišnjeg profita Kurira.\nLjiljana Smajlović rekla je da je moguće da će ljudi bliski vlasti „zacementirati vlasništvo nad medijima“ a da se neće znati poreklo novca kojim su kupili medije.\n„Ako se država tako poigrava sa najuglednijim listom na Balkanu, onda ona nema nameru da sprovodi ni druga obećanja koja je dala u vezi sa Medijskom strategijom“, rekla je Ljiljana Smajlović.\nLjiljana Smajlović rekla je da bi se u javnosti govorilo o izveštaju o medijima predsednice Saveta za borbu protiv korupcije Verice Barać kada bi u Srbiji bilo slobode medija.\nZajedničku konferenciju za novinare o stanju u medijima održali su NUNS, UNS, Asocijacija štampanih medija, Asocijacija nezavisnih elektronskih medija i Lokal pres.


Imate li osecaj da smarate???\nAutor Tema: Imate li osecaj da smarate??? (Pročitano 881 puta)\n« poslato: Maj 28, 2008, 02:56:25 pre podne »\nCaos...Poslednjih dana imam neki cudan osecaj,osecaj da smaram ljude oko sebe...Ne samo da imam osecaj da ih smaram,nego da me i po nekad ignorisu...Ovih dana sam jako nezadovoljan,da ne kazem depresivan,ali i to po malo,jer kao da me jako drage osobe ignorisu...Nije mi lep ovaj osecaj,mada,ko bi?Mozda i gresim u vezi svega ovoga,ali sta cu?Ako se bilo koja \_\_\_"doticna\_\_\_" osoba prepozna,neka mi se javi,jer...ne znam sta cu!:unsure: :unsure:\nOdg: Imate li osecaj da smarate???\n« Odgovor #1 poslato: Maj 28, 2008, 03:08:56 pre podne »\nSredjeto je sve!Ne morate se brinuti!:laugh: :laugh: :laugh: Eh...al mozete postovati...\n« Odgovor #2 poslato: Maj 28, 2008, 07:05:44 pre podne »\nto je zbog promene vremena ili i z dokolice1 drmni jen\_\_\_' svinjak i masne burečke i da vidiš čuda!naravno da i ja smaram i to puno samo što mi je to nekad bilo jače od nee a sad namerno dosađujem ljudima ali dosađuju i oni meni pa smo egal!\n« Odgovor #3 poslato: Jun 13, 2008, 04:28:00 pre podne »\nOni što smaraju nemaju osećaj da smaraju .\n« Odgovor #4 poslato: Jun 13, 2008, 04:35:00 pre podne »\nNe,ja nemam takav problem.Ljudi koji me poznaju,vole da razgovaraju sa mnom,imam drugaricu koja je deset godina mladja od mene i nas dve smo u stanju satima da pricamo i nikad ni jedna od nas dve nije osetila da smara onu drugu.


SK ASI-MUR / СК АСИ-МУР / CS IAS-AIT / UC ASI-IWA : Dijalogom izbeći "francuski scenario"\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Ned 17 of Jan, 2021 [12:48 UTC]\nDijalogom izbeći "francuski scenario"\nSubota 25. March 2006. [22:16:00 UTC] (2490 čitanja)\nBeograd - Socijalno-ekonomski savet (SES) juče je podržao inicijativu da se o najavljenim izmenama Zakona o radu izjasne svi socijalni partneri, jer su učesnici socijalnog dijaloga uvideli da je u suprotnom u Srbiji moguć i "francuski scenario", izjavio je predsedavajući (SES) Milenko Smiljanić.\nJučerašnjoj sednici nisu prisustvovali članovi drugog reprezentativnog sindikata - UGS Nezavisnost. Upitan o stvarnom kvalitetu socijalnog dijaloga u takvoj situaciji, ministar za kapitalne investicije Velimir Ilić je rekao da "bojkotovanje Saveta nije dobro, jer je svima pružena šansa da pitaju i traže dodatne informacije, kao što je to danas bio slučaj". Smiljanić je naglasio da su svi pozvani na sednicu i da on ne može da se bavi razlozima izostanka predstavnika Nezavisnosti.\nSednica je, inače, bila posvećena Nacrtu pravilnika o uslovima i postupku organizovanja i funkcionisanja penzijskih planova i Nacrtu pravilnika o bližim uslovima za ostvarivanje prava člana dobrovoljnog penzijskog fonda za povlačenje i raspolaganje akumuliranih sredstava. Ministarstvu finansija je upućena inicijativa da se bar jedanput mesečno obrati (SES)-u sa informacijama u vezi sa pregovorima Vlade i Međunarodnog monetarnog fonda. Smiljanić je najavio da će (SES) povodom dvogodišnjice Vlade pozvati premijera Vojislava Koštunicu da učestvuje na sledećoj sednici Saveta.\n[ Vreme izvršavanja: 0.12 sekundi ] [ Korišćena memorija: 3.85MB ] [ 147 upita baze podataka ] [ GZIP Disabled ] [ Opterećenje servera: 0.34 ]


Srbija iz Fonda solidarnosti EU dobila 12 miliona evra\nMinistarka za evropske integracije u Vladi Republike Srbije Jadranka Joksimović izrazila je danas zadovoljstvo visinom odobrene podrške Srbiji iz Fonda solidarnosti Evropske unije u iznosu od 12 miliona evra.\nJoksimović je u izjavi za agenciju Tanjug objasnila da će ova sredstva biti iskorišćena za finasiranje zaštite javnog zdravlja u borbi protiv koronavirusa.\nOna je precizirala da se to odnosi na nabavku lekova, medicinske opreme, aparata, zaštitne opreme za medicinsko osoblje, kao i za radno angažovanje dodatnog medicinskog i drugog osoblja.\nPrema njenim rečima, ova sredstva odobrena su nakon što je radna grupa Vlade, kojom je rukovodila, pripremila prijavu na takav način da je Srbija u apsolutnim iznosima dobila veću pomoć od one koju je dobilo šest od 17 država članica EU i neuporedivo više od dve države kandidata za članstvo.\nUčestvujući u ovom procesu, Srbija je pokazala da ima razvijene kapacitete da uspešno priprema prijave i da koristi sredstva iz Fonda solidarnosti pod istim uslovima kao i punopravne članice Evropske unije, ukazala je ministarka.\nOna je iskazala zahvalnost svim institucijama i ministarstvima na aktivnom učešću u pripremi aplikacije koju je uputila nadležnom direktoratu Evropske komisije.\nOvakva odluka je, kako je ocenila, i veoma jasan pokazatelj konkretne koristi koju naša zemlja ima od pristupanja EU, koja direktno utiče na kvalitet života svakog građanina Srbije, što je posebno važno u vreme pandemije COVID-19.\nOtpornost na krizu, odnosno način na koji se kao država organizovano borimo da saniramo njene posledice, obuhvata i sposobnost i stručnost da za državu i građane dobijete što je moguće više podrške tako što ćete efikasno i precizno sprovesti ponekad komplikovane procedure, koje na kraju daju rezultat, podvukla je Joksimović.\nMinistarka je podsetila na to da je ovo drugi put da je Srbija dobila sredstva iz Fonda solidarnosti EU, navodeći da prvi put bilo nakon katastrofalnih poplava 2104. godine.\nEvropska komisija predložila je paket od 530 miliona evra dodatne finansijske podrške u okviru Fonda solidarnosti EU. Pomoć je namenjena za 17 država članica, ali i Srbiji, Crnoj Gori i Albaniji, u cilju zaštite javnog zdravlja u borbi protiv koronavirusa.\nNakon odobravanja predloga Evropske komisije od strane Evropskog parlamenta i Saveta EU, finansijska pomoć će biti isplaćena zemljama kandidatima.


Lideri DF-a: Jedinstvena opozicija da sruši vladu Markovića\nTanjug 12. decembra 2018. 21:18\nPODGORICA – Lideri Demokratskog fronta pozvali su večeras lidere drugih opozicionih partija da zajedno dogovore dalje korake kako bi srušili „aktuelni režim“, formirali novu vladu i organizovali fer i slobodne izbore u Crnoj Gori.\nOni su na protestu, koji je i večeras održan ispred crnogorskog parlamenta, poručili da neće stati sve dok ne oslobode Crnu Goru.\n„Demokratski front želi da, vaninstituacijalnim putem, zajedno sa ostatkom opozicije, sruši vladu Duška Markovića“, rekao je jedan od lidera DF-a Andrija Mandić, prenosi CDM.\nJedan od funkcionera DF-a Predrag Bulatović rekao je da su „vatre slobode“ zapaljene u većini gradova Crne Gore i da se neće gasiti „do oslobodenja“.\n„Pozivamo sve opozicione partije, lidere opozicionih partija da se dogovorimo. Pozvaćemo ih sve da sednemo zajedno, bez uslova, ali svi moramo biti za istim stolom. Tema: kako Crnu Goru odbraniti od DPS-a, kako da se oslobodimo od korumpiranog sudstva i tužilaštva? Zajedno ćemo sa vama, opozicionari, vanistitucionalno, uspostaviti ključni zahtev, da Vlada podnese ostavku“, rekao je Bulatović.\nPoslanik DF-a Branko Radulović ocenio je da je Crna Gora „crnja od bilo kakve crnine“.\nOn je kritikovao Mila Đukanovića i Duška Markovića, tvrdeći da su kukavice i da se boje slobode.\n„Oni nisu silnici zato što imaju snagu već zato što imamo slabosti u alternativi. Zato, niko nema pravo da ćuti. Niko nema pravo da sedi kod kuće, jer će doći po njega i biće lovina. Naš cilj je velik, a to je slobodna Crna Gora“, rekao je Radulović.\nOkupljanja pristalica DF-a su organizovana i u drugim gradovima Crne Gore, i to u Budvi, Murinu, Nikšiću, Beranama, Pljevljima, prenosi CDM.\nUstavni sud Crne Gore privremeno je ranije danas obustavio rešenje Apelacionog i Višeg suda o stavljanju u zatvor poslanika Demokratskog fronta Nebojše Medojevića i Milana Kneževica.\nPremijer Crne Gore Duško Marković izjavio je da odluka crnogorskog Ustavnog suda da pokrene postupak ocene ustavnosti odredbi Zakona o krivičnom postupku i privremenoj obustavi izvršenje odluke o stavljanju u zatvor Medojevića i Kneževića potvrđuje „zakonistost rada“ Višeg i Apelacionog suda i zakonitost njihovih odluka.


Ministri Mirjanić i Gluhaković na sastanku sa proizvođačima pšenice i predstavnicima mlinsko-pekarske industrije | Agroportal.ba\nU Ministarstvu poljoprivrede, šumarstva i vodoprivrede Republike Srpske organizovan je sastanak proizvođača pšenice, predstavnika mlinsko pekarske industrije, predstavnika poljoprivrednih udruženja, zadruga i Privredne komore.\nNa sastanku je konstatovano da su mjere Vlade Republike Srpske u proizvodnji pšenice dale vrlo pozitivne rezultate. Ekonomskom politikom Vlade Republike Srpske za 2018. godinu stvoreni su finansijski okviri sa povoljnom kamatnom stopom za preuzimanje i otkup domaćih poljoprivrednih proizvoda.\nNa sastanku je zaključeno da se između proizvođača i prerađivača uspostavi dijalog i nađe zajednički interes oko cijene i drugih uslova za otkup domaće pšenice roda 2018.\nDo početka zasnivanja novog ciklusa proizvodnje Ministarstvo poljoprivrede, šumarstva i vodoprivrede će donijeti novi Pravilnik o kvalitetu pšenice.\nMlinari Pekari Pšenica Vlada RS\nProblemi za malinare u ZE-DO Kantonu, zbog “hladnjača” dijele ili uništavaju plodove\nPrihvaćena inicijativa za zabranu izvoza trupaca iz BiH


NPCG predstaviće ponudu na sajmu u Ljubljani | Share Montenegro\nHome Dešavanja NPCG predstaviće ponudu na sajmu u Ljubljani\nNow reading: NPCG predstaviće ponudu na sajmu u Ljubljani\nNa inicijativu Ambasade Crne Gore u Sloveniji, u cilju promocije turističke ponude zasnovane na prirodi i aktivnom odmoru, Javno preduzeće za nacionalne parkove Crne Gore učestvovaće na jubilarnom 30. Internacionalnom Alpe-Adria sajmu u Ljubljani, od 30. januara do 02. februara 2019. godine.\n„Sa zadovoljstvom ističemo da poslije zajedničkog sajamskog nastupa u saradnji sa NTO CG, u Beču i Štutgartu, nastavljamo sa promocijom turističke ponude svih pet nacionalnih parkova Crne Gore, posebno aktivnog odmora baziranog na turizmu, na jubilarnom 30. Internacionalnom Alpe-Adria sajmu u Ljubljani‟, kazao je direktor JPNPCG Elvir Klica.\n„Izvornost i ljepota zaštićene crnogorske prirode uz raznovrsnu turističku ponudu, jedan su od glavnih motiva posjete Crnoj Gori. Stanovnici Slovenije i regiona oduvijek su bili prepoznati kao ljubitelji prirode, planinarenja i pješačenja netaknutim predjelima, tako da će prirodne ljepote naših parkova i raznovrsna turistička ponuda uključujući rafting rijekom Tarom, krstarenje Skadarskim jezerom, planinarenje, pješačenje edukativnim i pješačkim stazama, kampovanje, posjeta Mauzoleju na Lovćenu i upoznavanje sa značajnim kulturno-istorijskim znamenitostima, odnosno boravak u prirodi, susreti sa gostoljubivim mještanima i degustacija domaće tradicionalne hrane, biti više nego interesantni posjetiocima Sajma i da će, već ovu ljetnju sezonu, planirati da dio svog ljetnjeg odmora provedu u Crnoj Gori.‟\nPodsjećamo da su Nacionalni parkovi Crne Gore tokom prošle godine ostvarili uspješnu turističku sezonu i broj posjetilaca od oko 450.000 turista što je za oko 30% više u odnosu na 2017. godinu. U saradnji sa Nacionalnom turističkom organizacijom u proteklom periodu učestvovali smo na najznačajnijim međunarodnim turističkim sajmovima kao što su Berlin, Minhen, Beč i Štutgart, tokom kojih smo predstavili turističku ponudu zasnovanu na aktivnom turizmu. Ono što je prošle godine dodatno unaprijedilo promociju prirodnih i kulturnih vrijednosti i raznovrsne turističke ponude, bilo je osmišljavanje mobilne aplikacije i veb platforme koje na interaktivan način prezentuju brojne atrakcije zaštićenih područja, kao i novi vizuelni identitet NPCG, koji predstavlja nacionalne parkove kao svojevrstan brend Crne Gore.\nPod sloganom „Skoči na prirodu“ (Jump into nature), Izložbeni i kongresni centar GR – Ljubljana, 30. januara, otvoriće vrata za 30. po redu, turistički sajam u Sloveniji, Alpe – Adria. To je pre svega sajam za putnike, sportiste, alpiniste, planinare, aktivne rekreativce, ljubitelje džoginga, bicikliste, zavisnike od adrenalina u prirodi i ove godine kao novost, ljubitelje kampovanja i karavaninga. Aktivni odmor u prirodi predstaviće mnoge organizacije iz Slovenije, kao i iz regiona i drugih zemalja Evrope. Takođe će tradicionalno biti dodijeljena Jakobova nagrada za kvalitet i izvrsnost u alpsko-jadranskom regionu.


VUČIĆ: Trijaža pacijenata, od 3 do 12 godina ko ne poštuje izolaciju - Naša Borba\nVUČIĆ: Trijaža pacijenata, od 3 do 12 godina ko ne poštuje izolaciju\nVUČIĆ: Do sada smo se branili sada napadamo. Trijaža pacijenata, od 3 do 12 godina ko ne poštuje izolaciju i o trenutoj situaciji\n”Lekari su držali konferenciju ali sam spreman da se pomerim ako lekari kažu da sam nešto pogrešio, tu su i kineksi stručnjaci. Suština je u sledećem. Menjamo pristup i politiku, krenućemo na masovna testiranja. Kreće drastično uvećanje testiranja, imamo dovoljno testova za nekoliko dana, u međuvremenu ćemo dobiti nove testove i ljude iz labaratorije koji mogu do rezultata doći na najbrži način”, izjavio je predsednik naglasivši tužnu situaciju da je još jedna osoba preminula od korone.\nTakođe, predsednik je rekao da se policijski čas neće proširivati ali da će uraditi sledeće.\n”Od 3 do 12 godina zbog kršenja izolacije je sledeća mera koju ćemo uvesti. I u planu je trijaža bolesnika”, radi se o tome da će bolesnici biti podeljeni u tri grupe, najlakše, srednje i najteže slučajeve.\n”Ono što je veoma važno i kjučna stvar to je striktna izolacija svakog obolelog i to ćemo morati da postignemo jer u suprotnom će se desiti Italija i Španija, jer sve je samo pitanje vremena. Bolje je da mi krenemo u napad nego da nam korona izjede organizam”, gde se zahvalio svima koji su pomogli oko kupovine aspiratora, ne želeći da izjavi gde su aspiratori tačno kupljeni.\n”Uspećemo za deset, do petnaest dana tri puta više slobodnih respiratora nego pre krize”, izlagao je bitan detalj dodajući da nema toga čiji je roditelj bitniji na respiratorima, svi su isti, zahvaljujući se kineskoj braći na pomoći bez koje ne bi uspeli da se borimo, a na kraju i izborimo.\n”Lekari rizikuju svoj život i bore se na najbolji mogući način i nikada nećemo moći da izrazimo stepen zahvalnosti koji oni zaslužuju. Što se tiće daljih mera, mislim da ćemo daljim merama odlučivati kada preduzmemo sve sa pristupom i agresivnijim napadom na virus”, kaže Vučić\nPriperma se ozbiljan paket ozbiljnih i ekonomskih mera, prevashodno da se pomogne privrednom sektoru.\n”Nema smanjivanje plata i penzija, plate nećemo dirati, zato ćemo sav novac i sve programe koje imamo usmeriti ka jačanju privatnog sektora. Hvala svima koji su dali novac, od pojedinaca do firmi”, Vučić je izrazio zahvalnost svima onima koji su pomogli Srbiji.\nMartovske penzije biće dodeljene iz jednog dela, uz dodatne četiri hiljade za svakog penzionera.\nPrethodni tekstZA NJIH NEMA POMOĆI: Milenu gazda izbacio iz stana zbog “korone” (VIDEO)\nSledeći tekstPONOVO ZEMLJOTRES U ZAGREBU: Naučnici upozoravaju – nastaviće se potresi!\nLudoje Panicic 24 marta, 2020 At 6:46 am\nKoliko za nepostovanje ustava?


pink.rs | Sela Smederevske Palanke pretrpela KATASTROFALNU ŠTETU u jučerašnjem nevremenu! Opština nema sredstava da se izbori sa posledicama jer joj je KENA OJADIO KASU! (FOTO)\nSela Smederevske Palanke pretrpela KATASTROFALNU ŠTETU u jučerašnjem nevremenu! Opština nema sredstava da se izbori sa posledicama jer joj je KENA OJADIO KASU! (FOTO)\nPredsednik Opštine Smederevska Palanka istakao je da je u četiri sela proglašena vanredna situacija i da se očekuje pomoć države, jer Opština sama ne može da pomogne u sanaciji posledica katastrofalnog nevremena.\nSmederevsku palanku juče je zahvatilo jako nevreme, a predsednik ove opštine Nikola Vučen izjavio je da je u selima Golobok, Vlaški Do, Grčac i Azanja sinoć proglašena vanredna situacija.\n- Imali smo 55 litara padavina po metru kvadratnom, grad je bio veličine pesnice i veći. U gruboj proceni i prema prvim informacijama sa terena na više od 1.200 domaćinstava krovovi su potpuno uništeni, a nema ni struje. Šteta je ogromna i situacija je katastrofalna - kaže Vučen za Pink.rs.\nŠteta na usevima je, kako ističe, stoprocentna\n- Pšenica, kukuruz, voće, sve je sravnjeno - kaže Vučen.\nOpštini sada predstoji da sanira štetu, te je u konstantnoj komunikaciji sa Vladom Srbije. Obaveštene su, ističe Vučen, sve nadležne državne institucije.\n- Bez pomoći Vlade ne bismo mogli da funkcionišemo. Očekujemo pomoć, ali prvo moramo da izađemo sa procenama. Imamo 13 komisija koje su na terenu i preko 20 ljudi koji popisuju štetu i rade procenu na stambenim objektima. Uništene su i štale, dakle nevreme je sve upropastilo - kaže Vučen.\nKako ističe, sve što je Opština mogla da uradi, već je preduzela.\n- Sve što je do nas, učinjeno je. Svi kapaciteti su aktivirani i štab za vanredne situacije je u stalnom zasedanju. Ekipe Elektrodistribucije su na terenu i saniraju kvarove - rekao je predsednik opštine.\nStanovnici su u velikom strahu jer se, prema prognozama meteorologa, olujno nevreme najavljuje i za danas.\nOpština Smederevska Palanka pokušava da finansijski "ispliva" budući da je, prema pisanju medija, kasa potpuno devastirana.\nPrema pisanju portala Embargo.rs, poslanik Demokratske stranke u Skupštini Srbije i bivši predsednik opštine Smederevska Palanka Radoslav Milojičić Kena ostavio je opštinu na čijem je bio čelu do pre tri godine pred bankrotom sa dugom od dve milijarde dinara, koji je u međuvremenu, zbog zateznih kamata, sudskih troškova i troškova izvršitelja narastao na neverovatnih četiri milijarde dinara.\nFotografije posledica strašnog nevremena koje je juče zahvatilo Smederevsku Palanku pogledajte u nastavku:


Politika proširenja EU prioritet Višegradske grupe - 011vodic.com\nPolitika proširenja EU prioritet Višegradske grupe\nby 011vodic 16/06/2019, 04:10\nMinistar za evropske integracije Jadranka Joksimović sastala se danas sa ambasadorima država Višegradske grupe (V4), koju čine Mađarska, Slovačka, Češka i Poljska. Razgovarali su o odnosima i nastavku saradnje Srbije i članica V4, evropskim integracijama, regionu, bilateralnim odnosima i drugim važnim temama.\nMinistarka je zahvalila državama Višegradske grupe na značajnoj i sveukupnoj pomoći kojom podržavaju proces pristupanja Srbije, a koje su u samoj EU snažne zagovornice njenog proširenja, posebno kada je o našoj državi reč.\nIstakla je i da su iskustva tih država – iz perioda kada su bile kandidat za članstvo u EU, a što je naša zemlja sada, za nas posebno dragocena, saopšteno je iz kabineta ministra za evropske integracije.\nMinistar Joksimović informisala je ambasadore V4 da je Srbija generalno zadovoljna Izveštajem EK, iako on sadrži političke kvalifikacije koje su doprinele stvaranju pogršnog utiska da naša država nije dovoljno napredovala u procesu pristupanja. Potvrdila je i da ćemo sve ozbiljne primedbe EK uvažiti i implementirati.\nUz očekivanje da će Srbija do kraja rumunskog predsedavanja Savetom EU otvoriti bar dva od pet poglavlja za koja smo tehnički spremni, ministar za EI potvrdila je našu posvećenost sprovođenju reformi. Ponovila je da je Beograd spreman na nastavak dijaloga kada Priština ukine nelegitimnu odluku o uvođenju tarifa na robu iz Centralne Srbije.\nJadranka Joksimović i ambasadori V4 razgovarali su o inicijativi koja je pokreniuta tokom posete slovačkog premijera Petera Pelegrinija da se održi sastanak formata V4+1 – Srbija.\nIdeja je da se poboljša i unapredi komunikacija između država, posebno u procesu evropskih integracija, ali i u oblastima bezbednosti, infrastrukture, visoke tehnologije i kulture.\nAmbasadori su ponovili su da je politika proširenja EU na Zapadni Balkan važan i prioritetan zadatak V4, koja razume da taj proces predstavlja vitalnu i važnu politiku EU.\nNaglasili su da će države Višegradske grupe aktivno nastaviti da podržavaju proces EI Srbije, da su rezultati reformi vidljivi, kao i naša posvećenost pristupanju.\nMinistar Joksimović i njeni sagovornici, potvrdili su da će saradnja Srbije i država V4 u našem procesu EI biti nastavljena kroz modele definisane Memorandumima o saradnji, navedeno je u saopštenju.\nby 011vodic 23/07/2019, 15:46\nby 011vodic 23/07/2019, 14:51\nby 011vodic 23/07/2019, 14:49\nby 011vodic 23/07/2019, 14:44\nDačić: Dijalog je u komi, a da li će oživeti\nby 011vodic 22/07/2019, 18:31\nSuzana i Nadežda se posvađale, Biljićeva nasrnula na Perovićku!


Vesti online / Vesti / Svet / Makron objasnio od čega "Evropa umire"\nMakron objasnio od čega "Evropa umire"\nFrancuski predsednik Emanuel Makron ponovio je svoj poziv za jačanje Evrope tokom obraćanja članovima evropske obaveštajne agencije.\nOni su se okupili u Parizu zbog formiranja novog tela s ciljem razmene iskustava i stavova.\nGovoreći nakon što je svoje stavove prethodno izneo u kolumni objavljenoj u svih 28 država članica EU, Makron je rekao da veruje da Evropa "umire od onih koji su se, na neki način, odrekli održavanja te evropske težnje", prenela je agencija AP.\nFrancuski predsednik rekao je da evropske zemlje nemaju drugi izbor nego da udruže snage ako ne žele da zavise sutra od obaveštajnih podataka SAD, Kine ili Rusije.\nNovo telo, evropski obaveštajni koledž, pokrenuto je na Makronovu inicijativu s prevashodnim ciljem efikasnije borbe protiv terorizma i sajber kriminala u Evropi.\nMakron izneo "ideju" - muk u Nemačkoj\nU autorskom tekstu Makron je predložio niz reformi kako bi se osigurala budućnost Evropske unije, a predlog o "evropskoj renesansi" francuski predsednik uputio je direktno građanima Evrope otvorenim pismom objavljenim u novinama u svih 28 država članica EU.\nOn je EU opisao ne samo kao ekonomsko tržište već kao "projekat", te istakao da bi EU trebalo da napiše novi sporazum o odbrani i bezbednosti i da osnuje evropski bezbednosti savet, koji bi uključio i Veliku Britaniju.\nMakron predlaže i formiranje agencije koja bi štitila Uniju od sajber napada i zalaže se za uvođenje zabrane stranim silama da finansiraju evropske političke partije.\nMakron je naveo i da bi oni koji žele da uđu u bezvizni šengenski prostor trebalo da prihvate i strožu kontrolu spoljnih granica i zajedničku politiku azila za migrante.\nSVET Makron: Nacionalizam je projekat odbacivanja\nSVET Makronovo upozorenje: EU pred raspadom\nSVET "Francuska spremna da uloži veto"\nSVET Makron: Evropa ne sme da ostane talac Bregzita


Žiofre: Cirkularna ekonomija stvara održivi rast i radna mesta - CorD Magazine Žiofre: Cirkularna ekonomija stvara održivi rast i radna mesta - CorD Magazine\nCirkularna ekonomija štedi resurse, smanjuje zagađenje, promoviše inovacije, smanjuje cenu proizvodnje i otvara nova radna mesta. Borba protiv klimatskih promena i promovisanje klimatski neutralnog rasta kao i uključivanje svih građana u ovaj proces, neki su od zaključaka sa konferencije “Cirkularna ekonomija, zapošljavanje i digitalizacija u svetlu Konferencije o budućnosti Evrope“, koju je organizovalo Ministarstva za evropske integracije u saradnji sa Privrednom komorom Srbije.\nU uvodnom obraćanju, na konferenciji su govorili ambasador Evropske unije u Srbiji, Emanuele Žiofre, ministarka za evropske integracije Jadranka Joksimović, ministarka za rad i zapošljavanje, boračka i socijalna pitanja Darija Kisić Tepavčević, ambasador Francuske Pjer Košar, koordinatorka Nacionalnog konventa Nataša Dragojlović i Mihajlo Vesović, savetnik predsednika Privredne komore Srbije.\n“Ova konferencija dolazi otprilike mesec dana nakon što smo pokrenuli investicioni paket vredan 3,2 milijarde evra za podršku 21 projekta povezivanja u oblasti transporta, digitalnih podataka, klime i energije na Zapadnom Balkanu. Ovo je prvi veliki paket u okviru Ekonomskog i investicionog plana, koji će mobilisati do 30 milijardi evra investicija, kao kombinacija grantova, preferencijalnih kredita i garancija”, izjavio je ambasador Žiofre u uvodnom izlaganju.\n“Evropska komisija je usvojila Novi akcioni plan cirkularne ekonomije (CEAP) u martu 2020. To je jedan od glavnih gradivnih blokova Evropskog zelenog dogovora, novog evropskog plana za održivi rast koji takođe usaglašavamo sa partnerima sa Zapadnog Balkana. Prelazak EU na cirkularnu ekonomiju smanjiće pritisak na prirodne resurse i stvoriti održivi rast i radna mesta. To je takođe preduslov da se postigne cilj EU o klimatskoj neutralnosti do 2050. i da se zaustavi gubitak biodiverziteta. Želimo da pomognemo Zapadnom Balkanu da se nosi sa budućim sistemskim šokovima, izgradi brže i održivije veze, dekarbonizuje ekonomiju, osigura sigurno snabdevanje energijom koje može olakšati rastuće ekonomije, stvoriti održive poslovne prilike i uspostaviti uslove koji omogućavaju napredak društva”, zaključuje Žiofre.\nEvropska unija: Ucena je mit, raširenih ruku čekamo Srbiju\nDiplomatija 14 mart 2022\nEvropska unija jasno je pozdravila glasanje Beograda u UN vezano za ukrajinsku krizu i želi da Srbija bude uz EU, izjavio je šef delegacije...\nPut ka cirkularnoj ekonomiji nije jednostavan i neophodne su inovacije, ali i odgovornost, kako privrednih subjekata tako i svih društveni aktera koji treba da učestvuju u ovom procesu. Svako u ovom procesu ima svoju ulogu, lokalne uprave treba da uspostave zakonodavni okvir, civilno društvo i građani da prihvate i učestvuju u transformaciji, a privrednici treba da sprovedu tehnologije i modele proizvodnje koje će doprineti očuvanju životne sredine, zaključeno je na konferenciji.


Ruma: Mesec solidarnosti u Gerontološkom centru „Srem“ – RTV Centar Srem\nRuma: Mesec solidarnosti u Gerontološkom centru „Srem“\n09/10/2017 sofija Društvo, Glavno, Ruma 0\nOktobar je mesec posvećen starim licima i ove godine je obeležen brojnim aktivnostima u Gerontološkom centru „Srem“. U nizu kreativnih akcija sa korisnicima usluga GC „Srem“ su se družili predškolci, folklorne i pozorišne družine, slikari i pesnici.\nI ove godine upriličeno je druženje sa glumcem Milanom Dudićem i njegovim prijateljima, uz poetsku reč i pesmu. Ustanovu su tim povodom posetili i predstavnici Crvenog krsta iz Stare Pazove, koji su doneli poklone za sve korisnike. Aktiv penzionerki u okviru Udruženja penzionera i predstavnici lokalne samouprave Opštine Inđija tradicionalni su i dragi gosti tokom Meseca solidarnosti sa starijima.\nPosetom i druženjem sa najmlađima, 3. oktobra je obeležena Dečija nedelja i Sunčana jesen života 2017. Druženje najmlađih i najstarijih je nastavljeno 6. oktobra posetom hora i folklora GC „Srem“ vrtiću „Poletarac“(objekat „Kockica“).\nDirektor GC „Srem“ dr Zoran Slavujević istakao je da se ustanova trudi ne samo u oktobru, kada se obeležava mesec solidarnosti, već svakog dana u godini da svojim angažovanjem i akcijama doprinese poboljšanju kvaliteta života korisnika.\nRuma: Jovana Vasiljević kadetska šampionka Evrope


Rusija poziva da se ograniči „samovolja“ američkih internet-kompanija - 27.01.2021, Sputnik Srbija\nAmeričke internet kompanije i državne strukture SAD uspostavile su monopolsku kontrolu nad globalnim internetom, navodi se u saopštenju Saveta federacije... 27.01.2021, Sputnik Srbija\nOd toga nema ništa, nego graditi vlastitu internet strukturu, društvene mreže, pretraživače, softver...\nRusija treba da se uortaci sa Kinom u svim stvarima koje su im u zajednickom interesu. Kina nikada ne moze da bude pretnja rusiji jer ima 10 puta vise stanovnika o kojima mora da se brine, a i kultura Kine nije kao Zapadna. Rusija je najveca zemlja sveta i garant Slobode svim narodima sveta i svi trebaju da joj pruze ruku saradnje. U Aziji su najmnogoljudnije zemlje sveta sto znaci da po glavi stanovnika bilo koliko da imaju ekonomski rast uvek ce biti ranjive, ali tu je Rusija koja ce da im pomogne. Rusija predala Kini tajne tehnologije za atomsku bombu.\nvesti, amerika, savet federacije\n© Sputnik / Natalья Seliverstova / Uđi u foto-galerijuAko koristite besplatan vaj-faj hakeri lako mogu da zavire u vaš telefon...\nU saopštenju Saveta federacije se posebno ističe da je „reč o monopolskoj kontroli globalne mreže od strane internet-kompanija koje predstavljaju jednu zemlju – Sjedinjene Američke Države, i koje su tesno povezane sa njenim državnim strukturama što može dovesti do uspostavljanja dominacije jedne države nad većinom globalnih razmena podataka na mreži“.\nRuski senatori naglašavaju da su „nezakonite“ odluke čelnika američkih društvenih mreža još jednom potvrdile da „uzurpacija kontrole interneta nije izmišljena opasnost, nego stvarnost“.\n„Takva kontrola predstavlja moćno oružje koje se ne koristi samo za napade na građanske slobode i slobodu govora direktno u SAD, nego može biti usmereno i protiv drugih zemalja, između ostalog i sa ciljem uticanja na raspoloženje javnosti, izazivanja unutarpolitičkih kriza, uticanja na izražavanje volje građana i ishod izbora“, navodi se u saopštenju.\nStoga Savet federacije Rusije poziva generalnog sekretara Ujedinjenih nacija, generalnog direktora UNESKO, specijalizovane mehanizme za monitoring Saveta za ljudska prava UN, generalnog sekretara Saveta Evrope, aktuelnog predsednika OEBS-a, predstavnika OEBS-a za slobodu medija u Evropi da „daju prioritet zadatku ograničavanja samovolje američkih globalnih internet-kompanija kako bi se sprečila opasnost od toga da uspostave 'globalnu diktaturu'“, precizirano je u saopštenju.\nSenatori ističu da to pitanje treba da bude „najozbiljnije razmatrano“ na zasedanjima Generalne skupštine UN i njenih glavnih komiteta, PSSE i Parlamentarne skupštine ODKB.\n27 Januar, 12:365\n27 Januar, 13:091